Resipi Sambal Goreng Jawa Asli, Cuba Sekali Pasti Nak Lagi!

 PENULIS
myResipi

 KATEGORI
Artikel

 POSTED ON
2020-07-22 07:55:09

Sambal Goreng Jawa ini boleh dikatakan sebagai menu wajib untuk dihidangkan pada hari istimewa seperti sambutan hari raya atau ketika majlis kenduri bagi orang yang berketurunan Jawa. 'Special Menu' orang kata gituuu.

Kebanyakan orang yang berdarah jawa ini kebiasaannya akan menetap di Selangor, Perak dan Johor. Jadi, dari sini kita akan nampak pelbagai versi sambal goreng. Tak kisahlah nak yang versi basah atau kering, asalkan mengikut cita rasa masing-masing kan? Kalau korang teringin sambal goreng yang asli, bahan-bahan wajib cuma perlukan suhun, ubi kentang, tauhu, fucuk dan tempe.
Untuk resipi sambal goreng kali ni, jom kita tengok perkongsian daripada Mariana Zainal :)

Bahan-bahan:

2 paket tempe (dihiris dan goreng garing)
3-4 ketul tauhu (dihiris dan goreng garing)
3-4 biji kentang (dihiris dan goreng garing)
2 paket suhun (direndam dalam air)
1 keping fucuk (dipotong)
Sedikit kacang panjang (dihiris serong)
1 sudu besar gula
Sedikit perasa jika perlu
1/2 sudu teh garam
Kicap manis secukupnya
1/2 cawan air asam jawa (cair)
1 cawan air
3 sudu besar ikan bilis (ditumbuk lumat)
2 senduk minyak masak (untuk ditumis)

Bahan Tumis:

2 biji bawang besar (dihiris nipis)
4 ulas bawang putih (dihiris nipis)
10 tangkai cili kering (dipotong nipis menyerong) *bilangan cili mengikut citarasa pedas sendiri

Cara-Cara:

Panaskan minyak.

Lepas dah betul-betul panas, masukkan ikan bilis yang sudah ditumbuk lumat dan bahan tumis. Tumis sampai dia jadi agak garing. Kemudian, masukkan air asam jawa, gula, perasa dan sedikit garam.

Renjiskan kicap manis dan kacau sampai naik minyak

Masukkan suhun dan fucuk serta air. Kemudian, baru masukkan kacang panjang. Kacau seketika. Selepas itu, masukkan pula bahan-bahan lain yang dah siap digoreng tadi untuk digaul rata. Sesuaikan rasa mengikut cita rasa masing-masing. Tutup api.

Dah siap!

Boleh dihidangkan untuk seisi keluarga! Makanan panas-panas ni mesti syok. Selamat mencuba!


Resipi Sambal Ikan Padu, Warna Kena Merah Macam Ni Baru Sedap

Kalau rasa kosong asyik makan ikan goreng je, sesuai sangat buat sambal ikan macam ni. Sekurangnya ada ‘kuah’ sikit kan, tak perlu masak lauk berkuah yang lain dah.
Nak buat sambal ikan ni mudah saja. Yang penting, sambal yang sedap biasanya kena berwarna merah baru lagi sedap! Jom lihat resipi di bawah.
RESIPI SAMBAL IKAN SEDAP
Bahan-bahan:

Ikan (tak kisah ikan apa)
Kunyit
Garam
1 biji bawang merah
1 ulas bawang putih
¼ inci halia
4 sdb pes cili kering
2 sdb sos tomato
2 sdb sos cili
1 sdb sos tiram
1 sdb kicap manis

Cara-cara:
1. Gaulkan ikan dengan garam dan kunyit. Kemudian goreng sehingga masak dan garing.
2. Baki minyak ikan, tumiskan bawang merah, bawang putih, halia dan cili kering yang sudah dikisar. Seeloknya pes cili tu kita kisar sendiri.

3. Tumiskan bahan kisar tadi sampai pecah minyak. Kalau guna kuali biasa ni kena pandai jaga api. Selalu kacau-kacaukan supaya tak hangit.
4. Bila dah pecah minyak dan garing, letakkan sos tomato, sos cili, sos tiram dan kicap manis. Kacau rata.

5. Masukkan air dalam ¼ cawan. Biarkan merenih Dan sambal sedikit memekat.

6. Bila sambal nampak dah memekat bolehlah masukkan ikan goreng kita tadi. Tak perlu letak garam sebab sos tiram dan ikan goreng dah masin.

7. Taburkan juga bawang merah hiris sebagai hiasan.

8. Akhir sekali letakkan gula dan kacau sehingga semuanya rata. Kalau rasa kurang masin tambah garam.

9. Siap! Selamat mencuba.

Kredit: Umi Watie
Baca juga: Malas Masak Banyak Lauk? Jom Buat Sambal Padang Ni, Nak Makan Tinggal Senduk Je


Resipi Sambal Jawa Asli, Sekali Cuba Pasti Akan Nak Lagi & Lagi

Sambal jawa sememangnya tidak asing lagi dalam kalangan rakyat Malaysia. Setiap kali pergi kenduri di kampung, salah satu hidangan yang disajikan adalah sambal jawa inilah.
Dalam masakan ini ada fucuk, suhun, tempe, kentang dan sebagainya. Meskipun bahan yang digunakan kelihatan banyak, tapi sebenarnya cara memasaknya sangatlah mudah.
Sangat berselera kalau makan dengan nasi panas-panas. Tengok gambar pun dah terliur. Apa kata jom kita cuba masak sendiri menggunakan resipi oleh Nabila Zaidi di bawah.
Baca juga: Cara Mudah Buat Sate Goreng Versi Masakan Jawa
CARA MASAK SAMBAL JAWA
Bahan-bahan kisar:

Bawang merah
Bawang putih
Halia
Lengkuas
Udang kering

Cara-cara:
1. Tumis bahan kisar sehingga garing. Masukkan 2 sudu cili kering, letak sedikit rencah daging sebagai penyedap serta renjis kicap manis.

2. Letakkan suku kota santan supaya lebih berlemak.

3. Masukkan fucuk dan suhun. Lebihkan jika suka.

4. Masukkan tauhu, tempe, pedal dan hati ayam, kentang dan udang yang sudah digoreng terlebih dahulu.

5. Akhir sekali, letakkan kacang buncis dan cili merah besar.

6. Rasa dan tambah apa yang tak cukup. Renjis kicap atau perasa garam gula. Gaul rata dan sedia untuk dihidangkan.

Selamat mencuba!
Kredit: Nabila Zaidi


Resipi Sambal Kentang Ikan Bilis Cukup Rasa, Ratah Pun Sedap!

Menu simple seperti sambal kentang ikan bilis ini sangat sedap tapi gerenti bertambah makan.
Susah nak berhenti bila dah mula makan. Ketagih dibuatnya! Cara memasaknya juga sangat mudah sekali.
Kombinasi kentang dan ikan bilis ni memang padu, dimasak sempurna cukup rasa. Jom lihat cara membuatnya di bawah.
Sambal Kentang Ikan Bilis
Bahan-bahan:

5 sudu besar ikan bilis (cuci dan toskan)
4-5 biji ubi kentang (dipotong nipis)
2 ulas bawang putih(diketuk)
1 biji bawang besar (dipotong bulat)
Gula
Garam

Bahan cili kisar:

10 batang cili kering
2 biji bawang besar
2 ulas bawang putih

Cara memasak:
1. Panaskan minyak, masukkan ubi kentang dan gorengkan sehingga keperangan (angkat dan ketepikan)

2. Kemudian, masukkan ikan bilis dan gorengkan sehingga ianya masak rangup. (angkat dan ketepikan)

3. Gunakan minyak yang sama, tumis bawang putih dan bawang merah sehingga naik bau.
4. Perlahankan api, masukkan cili kisar dan masak sehingga pecah minyak atau sambal masak dengan sempurna.

5. Kemudian masukkan serbuk perasa atau gula dan gaulkan.

6. Masukkan ubi kentang, ikan bilis dan bawang yang telah digoreng tadi. Gaulkan kesemuanya sehingga rata dan masak seketika.

7. Angkat dan siap untuk dihidang.

Kredit: Nurul Ateekah
Baca juga: 6 Petua Nak Sambal Tempe Tahan Lama Dan Rangup


Sambal Paru Garing Yang Pasti Akan Menjadi Menu Kegemaran Anda

Rasanya sambal ni memang dah jadi kegemaran rakyat Malaysia. Tambahan lagi kalau sambal paru garing. Makan dengan nasi kosong sedap sungguh tak perlu tambah lauk lain pun dah cukup.
Resipi ni sesuai untuk sesiapa yang baru kahwin atau yang baru nak berjinak-jinak ke dapur. Bahan dan caranya pun mudah sahaja.
Resipi Sambal Paru Garing Sedap
Bahan-bahan:

1 kg paru
1 sudu teh garam
1 sudu teh kunyit
Minyak
10 ulas bawang ros
6-8 biji cili api merah (siam)
4 bawang putih
1 inci halia
Kiub ayam
Gula kabung (gula melaka)

Cara memasak:

Basuh bersih paru dan rebus bagi ia lembut.
Selepas itu, keluar dan toskan airnya.
Hiris nipis-nipis dan gaul dengan garam dan kunyit.
Kemudian, goreng dalam minyak banyak hingga garing. Angkat dan sejukkan.
Kisar bawang ros, cili api merah, bawang putih dan halia. Kisar guna blender kering atau tumbuk menggunakan lesung batu. Jangan letak air.
Panaskan 3 sudu minyak (guna minyak goreng paru tadi).
Masukkan bahan kisar, letak sedikit garam dan separuh kiub ayam serta 1/2 buku gula kabung (gula melaka).
Masak atas api perlahan hingga gula larut. Gaul rata. Tutup api.
Apabila sambal sejuk, paru pun sejuk baru masukkan paru dan gaul hingga rata.
Simpan dalam bekas kedap udara supaya kekal rangup.
Sedap makan begitu sahaja atau makan dengan nasi panas + telur mata. Selamat mencuba.

Kredit: Azizah Salleh
Baca juga:
“Jangan Pandang Sebelah Mata Lauk Ni”- Wanita Ini Kongsi Resipi Sambal Ikan Bilis Garing
Rindu Makanan Thailand? Jom Buat Ikan Sambal Thailand Menggunakan Bahan Yang Ada Di Rumah


Jom Buat Stok Sambal Penyet Untuk Ramadan, Makan Dengan Lauk Apa Pun Sedap

Bila sebut ayam penyet atau pecal lele, pasti akan teringat sambal penyet dia yang boleh buat kecur air liur.
Sambal penyet ni makan dengan apa-apa lauk apa pun pasti ‘kena’, makin berselera dibuatnya.
Jom cuba resipinya di bawah. Buat banyak terus dan simpan dalam peti ais. Bila nak makan, tinggal cedok saja.
RESIPI SAMBAL PENYET
Bahan-bahan:

7 tomato merah
5 cili merah besar
20 cili merah kecik
2 biji bawang merah
2 ulas bawang putih
Sedikit belacan
Garam dan gula
Minyak masak

Cara memasak:
1. Panaskan setengah cawan minyak masak ke dalam kuali.
2. Masukkan bawang merah dan bawang putih, masak sehingga berbau harum.
3. Kemudian masukkan kesemua tomato dan masak sampai lembik.

4. Masukkan semua cili merah dan belacan, gaul sebati bersama tomato tadi.

5. Padamkan api dapur dan rehatkan masakan seketika sehingga suhu menjadi suam.
6. Kemudian, kisarkan masakan ke dalam pengisar tapi jangan kisar terlalu kerap. Elakkan sambal penyet menjadi halus seperti cili boh.

7. Bila dah siap kisar, masukkan semula ke dalam kuali dan masak sehingga warna sambal menjadi lebih gelap dan pecah minyak.
8. Akhir sekali perasakan dengan sambal dengan garam dan gula secukupnya.

9. Sedia dimakan bersama nasi panas, ikan goreng atau apa-apa lauk yang bersesuaian.
Kredit: Zurina Zulkefli


Resipi Sambal Tempe Ikan Bilis & Kacang, Ratah Pun Sedap Sampai Tak Sedar Habis 1 Bekas

Kalau malas masak banyak lauk, kita kena sediakan makanan yang sedia untuk dimakan seperti Sambal Tempe Ikan Bilis Dan Kacang ni.
Buat banyak-banyak untuk dijadikan stok, sedap makan dengan nasi panas-panas. Satu lauk ini pun dah cukup.
bulan Ramadhan pun akan tiba tak lama lagi, sangat sesuai dijadikan stok untuk sahur. Kalau terlambat bangun, dah ada makanan untuk dijadikan menu sahur.
Nak cuba? Jom lihat resipi perkongsian oleh Sharinaz Redwan di bawah.
Resipi Sambal Tempe Ikan Bilis & Kacang
Bahan-bahan goreng:

6 peket tempe – hiris nipis, goreng sehingga rangup

2 cawan ikan bilis – cuci, goreng bagi rapuh (Kalau goreng jadi lemau, cuba masuk air fryer kejap, akan rangup balik)

500g kacang – cuci, tos, goreng

Bahan-bahan sambal:

2 senduk cili blend – guna cili kerinting supaya lagi pedas
3 biji bawang merah – blend
5 ulas bawang putih – blend
1 ketul gula kabung
4 keping asam keping
Garam secukupnya
Minyak goreng tempe tadi

Cara-cara:
1. Tumis bahan kisar bersama gula kabung, asam keping sehingga pecah minyak. Masak lama sikit sehingga cili garing.

2. Bila dah siap, tutup api dan letak garam mengikut selera masing-masing. Kemudian masukkan bahan-bahan goreng dan gaul rata.

3. Bila dah siap, tutup api dan letak dalam bekas. Sejukkan terlebih dahulu sebelum tutup bekas.

Selamat mencuba!

Kredit: Sharinaz Redwan
Baca juga: Malas Masak Banyak Lauk? Jom Buat Sambal Padang Ni, Nak Makan Tinggal Senduk Je


Resipi Sambal Tempoyak Udang Petai, Memang ‘Confirm’ Bertambah Nasi!

Penggemar sambal tempoyak munculkan diri anda! Pelbagai menu boleh dibuat dengan menggunakan tempoyak. Salah satu menu yang paling digemari ramai iaitu resipi sambal tempoyak udang petai.
Makan dengan nasi panas memang tak toleh kiri kanan dah. Satu lauk ini pun sudah cukup untuk menaikkan selera.
Kalau ada yang mahu mencuba, boleh ikuti langkah demi langkah cara membuat sambal tempoyak udang petai hasil perkongsian oleh Azlina Ina di bawah. \
Cara Buat Sambal Tempoyak Udang Petai
Bahan-bahan:

10 ekor udang
4-5 sudu besar tempoyak
Cili padi (kuantiti mengikut tahap kepedasan yang diingini)
Ikan bilis halus (wajib ada supaya sambal lebih berlemak)
2-3 batang serai yang dititik
3-4 sudu besar gula.

Cara-cara:

Tumbuk cili bersama ikan bilis.
Apabila sudah lumat, tumiskan bahan tumbuk tadi bersama serai dengan minyak sederhana sehingga agak garing.
Masukkan pula tempoyak dan gula. (jika tempoyak manis, kurangkan gula)
Masukkan 1/4 air ke dalam lesung sisa cili dan ikan bilis tadi. Kalau suka berkuah, lebihkan air. Kemudian masukkan ke dalam bahan tumis tadi.
Biarkan sehingga mendidih dan naik minyak.
Kemudian masukkan udang sehingga bertukar warna merah. Letakkan garam dan perasa.
Akhir sekali masukkan petai.
Kalau suka berkuah, letakkan lagi sedikit air.
Sedia untuk dihidang, selamat mencuba!

Kredit gambar & resipi: Azlina Ina


Buat Sendiri Sandwich Chicken Crispy, Puas Hati Letak Isi Banyak

Kalau ada jamuan potluck di pejabat, tak perlu pening kepala nak bawa makanan apa. Buat je Sandwich Chicken Crispy ni.
Bukan sekadar sandwich biasa, ianya mudah, sihat dan mengenyangkan. Letak isi ayam banyak-banyak, baru lagi puas makan.
Jom cuba buat di rumah menggunakan resipi yang telah dikongsi oleh Amy Marina Ahmad di bawah. Selamat mencuba!
Baca juga: Resipi Sandwich Premium Macam Hotel, Barulah Puas Suami & Anak Nak Makan
RESIPI SANDWICH CHICKEN CRISPY

Bahan-bahan perapan:

Isi ayam
Tepung gandum
Tepung beras
Tepung ubi
Serbuk paprika
Serbuk lada hitam
Lada sulah
Garam pink
Pes bawang putih

Bahan-bahan lain:

Roti
Sos cheese
Daun salad
Buah tomato
Ayam goreng
Sos cili
Mayonis

Cara penyediaannya:

Perap isi ayam dengan tepung gandum, tepung beras, tepung ubi, serbuk paprika, serbuk lada hitam, lada sulah, pink salt dan pes bawang putih.
Goreng sehingga masak. Bila dah masak, angkat dan sejukkan terlebih dahulu.
Ambil sekeping roti, sapu dengan sos cheese, lapikkan dengan daun salad, buah tomato dan ayam goreng.
Drizzlekan dengan sos cili. Kemudian tutup dengan sekeping roti lagi yang sudah disapu dengan mayo.
Potong secara menggergaji menggunakan pisau roti. Ambil sekeping yang sudah dipotong, lapikkan dengan Doyleys paper.
Siap, sedia untuk dihidangkan. Selamat mencuba!

Kredit: Amy Marina Ahmad


Resipi Sandwich Premium Macam Hotel, Barulah Puas Suami & Anak Nak Makan

Kalau dulu mak-mak kita buat sandwich menggunakan inti sardin atau telur untuk sarapan pagi atau waktu pergi berkelah pun dah rasa premium dah sebab air tangan mereka.
Tetapi kini menu sandwic sudah berada pada tahap lain. Ia sudah masuk dalam senarai menu di kebanyakan hotel, restoran fine dining, kafe bahkan sudah ada restoran khusus yang menghidang pelbagai pilihan sandwic.
Selain dari itu sudah ramai juga usahawan dalam talian yang menjual menu sandwic ‘kayangan’ dan mendapat sambutan ramai pelanggan yang berpuas hati membeli.
Baca juga: Cara Buat Sandwich Sushi Guna Roti, Sesuai Untuk Yang Diet Nasi
Apa kata kita belajar buat sendiri sandwic macam di hotel yang menggunakan bahan-bahan premium dan sudah pastinya dijamin berkhasiat.
Sesuai untuk dijadikan snek bekalan ke tempat kerja atau anak-anak ke sekolah. Barulah mereka berselera makan sandwic kayangan mama sediakan.
Puan Zurina Zulkefli berkongsi cara-caranya membuat sandwich di Facebook beliau.
Suami minta saya buatkan sandwich untuk bekal minum petangnya di tempat kerja. Saya kalau buat sandwich, saya akan buat betul² macam makan di restoran atau hotel.
Sandwich tebal, banyak inti, mengenyangkan dan tak muak. Saya ambil masa 20 minit untuk siapkan bekal.
Saya kongsikan resepi di setiap gambar ya untuk ibu² mencuba sempena sesi sekolah bermula. Boleh buat bekal untuk anak-anak tersayang.
Resipi Sandwich Premium

Bahan-bahannya:

4 keping roti MIL (Wholemeal Bread). Panggang roti di atas kuali untuk mendapat permukaan yang rangup. Jangan panggang terlalu lama sebab kita tak nak roti sandwich liat. Sapu sendikit marjerin pada setiap kepingan roti.
2 keping lof daging ayam. Goreng di atas kuali sehingga masak.
6 hirisan timun jepun. Timun setelah dihiris, mesti dilap kan supaya timun tidak berair. Taburkan secubit lada hitam dan garam ke atas timun.
6 hirisan lobak merah. Kemudian hiris lagi memnjang bentuk jejari. Campurkan satu sudu besar mayonis dan gaul sebati.
2 helai daun salad. Basuh dan keringkan.
1 keping keju
Sos bijan panggang.

Cara-cara penyediaannya:
1. Letakkan kepingan roti yang pertama. Kemudian lipat helaian daun salad.

2. Letakkan satu kepingan lof daging ayam.

3. Kemudian tutup dengan kepingan roti yang kedua. Sapukan marjerin.

4. Letakkan satu kepingan keju.

5. Letakkan lobak merah yang digaul mayonis. Kemudian tutup lagi dengan kepingan roti yang ketiga.

6. Susun hirisan timun jepun.

7. Letak kepingan lof daging ayam yang kedua di atas hirisan timun.

8. Letak sedikit sos bijan panggang. Kemudian tutup dengan kepingan roti yang ke empat (terakhir).

Siap sandwich 3 tingkat.
Tip potong sandwich nampak cantik

Potong sandwich menggunakan pisau potong roti. Wajib guna yang ini kalau nak potongan sandwich yang cantik.
Teknik memotong, pisau mesti senget ke hadapan, InsyaAllah menjadi.

Sumber: Zurina Zulkefli


Ibu Ini Kongsi Resipi ‘Sandwich Tebal’ Banyak Inti, Kenyang & Tak Muak. Sesuai Untuk Bekal Anak

Seorang pengguna laman sosial Facebook, Zurina Zulkefli ada berkongsikan resipi sandwich tebal yang banyak inti, mengenyangkan dan tak muak. Sebiji sama macam makan di restoran atau hotel, baru puas!
Sesuai dijadikan bekal untuk suami dan anak-anak. Lagi terjamin kebersihan untuk mereka di kala musim wabak ini. Nak cuba? Jom lihat resipi lengkap di bawah.
Baca juga: Rahsia Sandwich Telur Yang Sedap, Kena Letak Bawang Karamel Baru Rasa Lagi ‘Perfect’!
CARA BUAT SANDWICH TEBAL MACAM DI HOTEL
Bahan-bahan yang diperlukan:

4 keping roti wholemeal bread
2 keping lof daging ayam
6 hirisan timun jepun (selepas hiris, lap supaya tak berair)
Lada hitam
6 hirisan lobak merah
2 helai daun salad (basuh dan keringkan)
1 keping keju
Sos bijan panggang

Cara-cara:
1. Panggang sekejap roti di atas kuali untuk mendapatkan permukaan yang rangup. Sapukan sedikit marjerin pada setiap kepingan roti.

2. Kemudian letak helaian daun salad.

3. Letakkan satu keping lof daging ayam. (goreng dulu lof daging ayam atas kuali sehingga masak)

4. Kemudian tutup dengan kepingan roti yang kedua. Sapukan marjerin.

5. Letakkan satu kepingan keju.

6. Letakkan lobak merah yang sudah digaul dengan 1 sudu besar mayonis. Kemudian tutup lagi dengan kepingan roti yang ketiga.

7. Susun hirisan timun jepun.

8. Letak kepingan lof daging ayam yang kedua di atas hirisan timun.

9. Letak sedikit sos bijan panggang.

10. Kemudian tutup dengan kepingan roti yang ke empat (terakhir).

11. Potong sandwich menggunakan pisau potong roti. Wajib guna yang ini kalau nak potongan sadnwich yang cantik.

Selamat mencuba!

Kredit: Zurina Zulkefli


Resipi Sandwich Telur Mudah, Guna 2 Bahan Ini Pun Dah Cukup Sedap!

Sandwich telur sentiasa menjadi kegemaran ramai tak kira masa. Simple tapi sedap dan mengenyangkan. Resipi sandwich telur ini juga sangat ringkas.
Hanya menggunakan dua bahan mudah, anda sudah boleh menghasilkan sandwich yang sedap. Anak-anak mesti suka, pasti berselera makan!
Sesuai dimakan tak kira siang atau malam. Ibu-ibu boleh buat untuk bekal anak ke sekolah atau sesuai juga dibuat bekal untuk berkelah.
Baca juga: Wanpaku Tuna Sandwich Ala Jepun, Sesuai Untuk Buat Menu Bekal
Resipi Sandwich Telur Mudah Guna 2 Bahan
Bahan-bahan:

Roti sandwich
Telur
Mayonis
Lada sulah – jika suka
Garam @ perasa – jika perlu

Cara penyediaannya:
1. Bersihkan telur dan rebus hingga masak. Kemudian kupas kulitnya. Jumlahnya bergantung banyak mana sandwich yang anda mahu buat.

2. Masukkan telur rebus tadi ke dalam bekas bersesuaian. Kemudian lenyek menggunakan garpu hingga halus.

3. Seterusnya masukkan mayones dengan secukupnya. Jenama bergantung pada selera masing-masing.

4. Jika suka, boleh juga menambah serbuk lada sulah, garam dan juga perasa. Bergantung pada selera masing-masing.
5. Gaul inti hingga sebati.

6. Ambil roti dan sapukan inti telur tadi dengan secukupnya. Lebih enak jika roti disapu dengan planta terlebih dahulu.
7. Sandwich Telur paling ringkas sedia untuk dinikmati.

Kredit: Roha Adrinna
Baca juga: Sandwich Strawberry & Chocolate Peanut Butter, Bawa Ke Jamuan Sekolah Anak Confirm ‘Laris’!


Wanita Ini Kongsi Resipi Sarapan Rendah Kalori ‘Confirm’ Kurus

Mudah je rupanya nak jaga kalori ketika sarapan. Hanya makan oats sahaja.
Selalunya kita tengok individu yang mengamalkan makan overnight oats untuk menjaga diet pemakanan mereka.
Namun, ia bukan hanya untuk dimakan pada waktu malam, malah oats ini sesuai juga diambil pada waktu pagi.
Selain daripada rasanya yang sedap, ia juga membantu untuk membuatkan perut korang sentiasa kenyang.
Baca juga: Beza Yogurt Greek & Yogurt Biasa, Pilih Yang ‘Jenis’ Ini Baru Lagi Sihat
Penyediaannya juga mudah dan tidak memerlukan masa yang lama untuk disediakan.
Seorang pengguna di Facebook yang dikenali sebagai Ummi Nadia pernah berkongsi resipi rendah kalori yang diamalkanya sehingga berjaya menurunkan berat badan.
Jom kita cuba menu sarapan ini!
Bahan-bahan:

Rolled oats
Natural yogurt
Susu segar
Kekacang
Madu asli
Buah-buahan
Bekas berpenutup (Boleh beli di kedai RM2)

Cara-cara membuatnya:
1. Letakkan 2 hingga 3 sudu besar rolled oats.

2. Kemudian, letakkan campuran kekacang dan kismis.

3. Tambahkan 1 hingga 2 sudu besar natural yogurt.

4. Letakkan sedikit madu asli.

5. Seterusnya, campurkan dengan buah-buahan pilihan.

6. Tuangkan susu segar sehingga buah tenggelam dan siap untuk dimakan.

Semoga misi untuk kurus berjaya dan konsisten. Selamat mencuba.

Sumber: Ummi Nadia


Resipi Sardin Homemade Yang Mudah. Lebih Bersih, Halal & Tanpa Bahan Pengawet

Harga untuk 1 tin sardin sekarang ini boleh tahan mahal juga. Jadi apa kata jom buat sendiri sardin homemade sama macam dalam tin tu.
Dijamin lebih bersih dan selamat dari bahan pengawet. Yang paling penting bila buat sendiri, nak bagi makan dekat anak pun tak was-was.
Harga ikan sardin segar di pasar pun tak mahal mana. Memang puas hati kalau buat sendiri sebab puas hati boleh makan banyak. Jom lihat resipi di bawah.
Cara Buat Sardin Homemade Yang Mudah
Bahan-bahan:

1 kg ikan sadin – bersihkan
2 labu bawang besar – potong dadu
2 biji tomato – potong dadu
3-4 ulas bawang putih – tumbuk, racik atau kisar
1/2 cawan tomato puree
1/2 cawan tomato sos
1/2 cawan minyak
Sedikit gula dan garam
Air secukupnya
Sedikit cili sos – jika suka

Cara-cara:
1. Guna pressure cooker jika ada.
2. Tumis bawang sekejap. Kemudian masukkan tomato dan semua bahan.
3. Masukkan ikan dan gaul sedikit. Tambahkan air secukupnya sehingga tenggelamkan ikan.

4. Tutup pressure cooker dan setkan high pressure selama 90 minit.
5. Perlahan-lahan lepaskan pressure baru buka penutup.
6. Jika kuah terlalu banyak atau nak pekatkan, reneh lagi sampai pekat.

Masak semula ikut citarasa. Selamat mencuba!

Kredit: Cik Siti Abu Sujak
Baca juga: Resipi Laksa Sardin Tin, Sedap Dia Kalah Kedai Kopitiam Lain


Wanita Ini Kongsi Resipi Satay Hasil Jualan Turun-Temurun Keluarga, Lengkap Bersama Kuah Kacang Lazat

Jom cuba resepi satay yang dikongsikan oleh Aisyah Mohd Nor ini. Sesuai dijadikan hidangan pada pagi Hari Raya yang bakal tiba tidak lama lagi.
Menurutnya juga, resipi ini merupakan hasil jualan keluarnya yang turun-temurun dari arwah datuknya sehingga ke anak cucu sekarang. Semoga bermanfaat!
Baca juga: Ikut Saja Langkah Demi Langkah Resipi Rendang Ini, ‘Confirm’ Jadi!
RESEPI SATAY HOMEMADE SEDAP

Bahan-bahan:

Isi dada atau peha ayam 10kg
Gula 3kg
Garam 5 sudu (jangan membukit)
Aji 2 sudu
Serbuk kunyit babas 125g

Bahan-bahan kisar:

Jintan manis biji 20 sudu
Jintan putih biji 10 sudu
Serbuk ketumbar babas 10 sudu
Serai 10 batang
Lengkuas 2 ibu jari
Halia 2 ibu jari
Bawang putih 1 labu
Bawang besar 2 biji

Bahan renjis semasa bakar:

2 sudu susu pekat manis atau santan
Air perapan satay
Air masak sikit
Minyak masak

Cara-cara:
1. Potong dadu isi ayam, kulit ayam (celur sekejap) yang dipotong kecil. Masuk semua bahan termasuk bahan kisar dan gaul rata.

2. Perap selama 2 hingga 3 jam. Bila dah siap perap, cucuk pada lidi.

3. Satukan bahan renjis. Renjis pada satay ketika sedang dibakar. Bau akan jadi harum semerbak.

RESIPI KUAH KACANG
Bahan-bahan:

Kacang tanah 3kg
Minyak masak 1kg
Cili kering
Gula 1 kg
Garam
Air perapan satay 5 cawan

Bahan-bahan kisar:

Jintan manis biji 10 sudu
Jintan putih biji 5 sudu
Serbuk ketumbar babas 5 sudu
Serai 5 batang
Lengkuas 1 ibu jari
Halia 1 ibu jari
Bawang putih 1⁄2  labu
Bawang besar 1 biji

Cara-cara:

Panaskan minyak masak dalam kuali. Masukkan kacang bila minyak dah panas, kacau sekejap jangan sampai hitam. Angkat dan ketepikan.
Kemudian goreng pula cili kering. Angkat dan sejukkan.
Bila kacang dan cili kering dah sejuk, tumbuk atau kisar (campur air) kedua-dua bahan ini. Ketepikan.
Tumis bahan-bahan kisar (serai/lengkuas/bawang putih/merah/halia/jintan manis/putih/ketumbar) dalam kuali dalam minyak sehingga pecah minyak.
Kemudian, masukkan kacang dan cili kering yang sudah dikisar tadi. Perasakan dengan gula dan garam. Boleh letak ajinamoto jika suka.

Selamat mencuba!
Kredit: Aisyah Mohd Nor
Baca juga: Cara Buat Lontong Yang Sedap ‘Padu’, Tak Puas Hirup Kuah Sampai Licin!


Resipi Sayur Taugeh Ala Chicken Rice Shop, Mudah Dan Sedap

Ada tak penggemar sayur taugeh kat sini? Kalau ada, apa kata lauk malam ni korang masak sayur taugeh ala Chicken Rice Shop.
Confirm laju je habis nanti. Sayur ni pun banyak manfaatnya tau! Especially untuk kesihatan dan kecantikkan.
Sayur taugeh ni kebiasaannya akan di campur dalam masakan lain. Contohnya mi goreng, kuey teow, mi rebus, soto dan lain-lain.
Baca juga: Petua Simpan Taugeh Supaya Tahan Lama, Dah Berminggu Pun Kekal Segar & Tak Hitam
Tapi nampak ramai juga yang tak suka dengan sayur ni. Sehinggakan mereka yang tak suka, terpaksa mengasingkan taugeh ketika menjamu makanan yang mereka beli di luar.
Sayur ni memang banyak manfaatnya. Antara manfaatnya adalah anti barah, baik untuk sistem pencernaan, menggalakkan kesuburan, mengurangkan lemak, membersihkan usus dan banyak lagi.
Untuk kecantikkan pula, sayur ni mampu mencantikkan kulit dan rambut, melembabkan kulit dan juga untuk awet mudah.
Jom ikuti perkongsian resipi dari Liza Idrin ini.
Resipi Sayur Taugeh Ala Chicken Rice Shop
Bahan-bahan:

3 genggam taugeh
1 1/2 sudu besar sos tiram
3 sudu besar kicap
1 kiub pati ayam
1 sudu besar minyak bijan
1 biji cili
1 cawan air
Bawang goreng
Daun bawang
Lada sulah

Cara memasak:
1. Hancurkan 1 kiub pati ayam ke dalam 1 cawan air.
2. Masuk sos tiram. Tak kisahlah brand apa pun.
3. Kicap 3 sudu. Kat sini guna kicap Mudim. Nak guna kicap brand lain pun takpe.
4. Masukkan pula minyak bijan 1 sudu.
5. Panaskan kuali, masak bagi sebati anggaran 5 minit je. Perasakan dengan 1/2 sudu gula. Kuah lebih sedap jika masak.
6. Sementara tu celur taugeh 1 minit dalam air panas. Toskan.
7. Kuah siap, boleh siram atas taugeh.
8. Tabur cili dan daun bawang.
9. Tabur pula bawang goreng.
10. Akhir sekali, perasakan juga dengan lada sulah.
11. Siap untuk dihidang.

Selamat mencuba~

Sumber: Liza Idris


Resipi Scones Anti Gagal Guna Air Fryer, Sedap Macam Kat Cameron Highlands.
Scones sangat digemari di negara beriklim sejuk dan negara Eropah. Mula mendapat populariti di Malaysia ketika ia menjadi terkenal di Cameron Highlands, teksturnya yang unik menjadinya hidangan yang enak untuk dinikmati.
Baca juga: Kek Teh Macam di Cameron Highlands, Memang Sedap Dan Wangi!
Bagi anda yang tak mampu untuk ke Cameron Highlands untuk mencuba ini, cubalah resipi scones anti gagal ini yang telah dikongsikan oleh Cik Puan Eniza M. Salim di laman Facebook. Resipi ini mudah diikuti dan sesiapa sahaja boleh menyediakannya.

RESIPI SCONES AIR FRYER

Bahan-bahan:

250g self raising flour
70g butter sejuk
1 sudu besar gula
Secubit garam (kalau dah pakai butter yg salted tak payah letak garam)
Sedikit susu sejuk (lebih kurang setengah cawan)
Kismis atau dried cranberries ikut citarasa sendiri

Cara membuatnya:
1. Campurkan self raising flour ,gula, garam dan butter yang sejuk dan gaulkan dengan tangan sehingga sebati.
2. Masukkan susu sejuk sikit demi sedikit sambil mengaul dengan tangan.
3. Sukatan susu mengikut dough tersebut. Sekiranya dah melekat , maka cukup susu.
4. Gaulkan kismis dengan doh tersebut dan rehatkan dalam peti sejuk selama 30 minit.
5. Leperkan dough tersebut mengikut ketebalan 1.5 inci dan megunakan cutter biskut bulat untuk mendapatkan bulatan yang cantik.
6. Letakkan dalam air fryer selama 5 ke 10 minit dengan suhu 200 mengikut air fryer masing-masing. Siap!
Nota tambahan:

Saya buat suhu 180/10 min
Tepung saya guna 2 cawan je
Susu 1/2 cawan
Saya guna kismis kotak kecil

Selamat mencuba!
Baca juga: Wanpaku Tuna Sandwich Ala Jepun, Sesuai Untuk Buat Menu Bekal


Resipi Scrambled Eggs Ikut Tekak Melayu, Sedap Buat Sarapan Dengan Roti

Scrambled eggs antara menu jadi pilihan ramai yang dipadankan dengan roti. Jika korang kreatif, boleh variasikan scrambled egg yang korang sediakan untuk mengelakkan rasa bosan dengan rasa yang sama setiap pagi.
Ada orang tak suka makan scrambled egg atas sebab-sebab tertentu. Tapi kalau korang cuba resipi scrambled eggs ikut tekak melayu yang dikongsi oleh Elle Izani Ellanie ini, pasti akan suka! Jom cuba.
CARA BUAT SCRAMBLED EGG IKUT TEKAK MELAYU
Memang sedap buat sarapan pagi dengan roti. Dulu mama selalu buat, sekarang bila dah jauh kena la buat sendiri. Senang je nak buat.
BAHAN-BAHAN:

1/2 biji bawang Holland (hiris nipis2)
1/2 biji buah tomato (potong dadu)
2 biji cili Padi (tak letak pun tak apa)
2 sudu besar minyak sapi
3 biji telur (A)
1 sudu kecik cukup rasa maggi
1 sudu kecik gula

CARA-CARA:
1. Tumis bawang, cili, tomato dengan minyak sapi sampai naik bau.
2. Masukkan serbuk cukup rasa dan gula, gaul rata.
3. Masukkan telur, kacau2 sampai masak. Kalau nak sedap, biar basah-basah sikit jangan kering sangat.
4. Dah boleh hidang dan makan dengan roti.

Selamat mencuba.
Kredit: Elle Izani Ellanie
Baca juga: Tips Buat Roti Paratha Homemade Yang Rangup, Kena Sapu ‘1 Bahan’ Ini Sebelum Goreng


Kuih Susah Jumpa, Buat Sendiri Je Sekaya Telur Yang Manis Berlemak

Kuih sekaya telur ini memang sedap, cuma susah nak jumpa orang jual terutamanya di Lembah Klang. Kalau ada pun hanya di bazar Ramadan ketika bulan puasa saja.
Kalau ada yang mengidam sangat nak makan kuih kegemaran orang pantai timur ni, apa kata kita cuba buat sendiri je. Jom lihat resipi di bawah.
Baca juga: Resipi Tepung Bungkus Lemak & Lembut, Kuih Tradisi Kegemaran Ramai Sepanjang Zaman
RESIPI SEKAYA TELUR
Bahan-bahan:

10 biji telur gred b/c
1 kerek nisan kerek/1ketul gula melaka
½ cawan gula
1 ½ cawan santan pekat
Secubit garam
Sedikit esen vanilla

Cara-cara:

Potong kecil nisan atau gula kerek, kemudian kisar. Campurkan santan dengan gula dan nisan sehingga larut.
Masukkan telur, kacau sampai sebati (jangan dipukul, hanya kacau perlahan sampai sebati). Masukkan secubit garam dan esen vanilla.
Tapis dan tuangkan ke dalam loyang.
Kukus selama lebih kurang 25 hingga 30 minit sehinga masa. Cucuk lidi, kalau tak melekat tanda dah masak.
Simpan sekejap di dalam epti ais kerana sekaya ini lagi sedap dimakan ketika sejuk.

Info: Jika guna santan korak (pilih kara), campurkan dengan sedikit air. Jadikan satu setengah cawan.
Selamat mencuba!

Kredit: Puan Norimah Rahman
Baca juga: Cara Buat Tepung Gomak Inti Kelapa Manis, Kuih ‘Legend’ Yang Masih Digemari Ramai


Mudahnya Resipi Semperit Ni, Guna 3 Bahan Je. Sekali Cuba Pasti Jadi!

Pasti ramai yang rasa teringin nak buat sendiri biskut raya untuk Hari Raya nanti kan? Tapi bila google resipi, agak renyah untuk dicuba. Jangan risau, apa kata jom cuba resipi semperit ini.
Resipi yang terpaling mudah untuk dicuba, lagi-lagi buat anda yang baru berjinak-jinak dalam bidang masakan. Sekali cuba buat, dijamin pasti akan menjadi. Jom lihat cara-caranya yang telah dikongsikan oleh Maa Shey Taa di bawah.
Baca juga: Resipi Biskut Choc Chip Ala ‘Famous Amos’, Gaul Guna Senduk, Tak Guna Mixer Pun Jadi!
RESIPI SEMPERIT 3 BAHAN MUDAH
Bahan-bahan:

1 pek tepung jagung 500gram
1 pek butter
Susu pekat ½ tin
Ceri sebgai hiasan

Cara-cara:

Mula-mula, satukan tepung jagung dan butter. Gaul menggunakan tangan sehingga sebati.
Kemudian, masukkan susu pekat. Gaul lagi sampai tak melekat pada tangan.
Masukan adunan ke dalam acuan semperit dan tekan di atas dulang pembakar yang sudah di sapu dengan sedikit butter (supaya biskut tak melekat).
Hiaskan ceri di atasnya.
Akhir sekali bakar dalam ketuhar dengan suhu 150℃ selama 10-15 minit atau sehingga masak.

Siap, mudah kan? Selamat mencuba ya.

Kredit: Maa Shey Taa


Resipi Serunding Ikan Homemade, Berbaloi Buat Sendiri Sebab Jimat & Tahan Lama!

Bila tiba bulan Ramadan, serunding ini memang wajib ada bila waktu sahur. Lagi-lagi apabila tidak sempat memasak lauk. Salah satu jenis serunding yang digemari ramai adalah serunding ikan.
Serunding berasal dari Negeri Kelantan Darul Naim dan banyak diusahakan secara tradisional di Kampung Laut, Jajahan Tumpat, Kelantan. Kini Kampung Laut menjadi pusat pembuatan serunding yang terbesar di Malaysia.
Jika sebelum ini kita asyik beli saja,  apa kata kali ini kita cuba buat sendiri di rumah. Caranya agak renyah, tapi bila lagi nak belajar cara buat serunding kan? Terima kasih kepada Cik Pipah kerana berkongsikan resipi.
Baca juga: 5 Resipi Pes Untuk Mudahkan Masak Sahur & Berbuka, 10 Minit Saja Dah Siap
Resipi Serunding Ikan Homemade
Bahan-bahan:

Ikan kembung 3 kg
Bawang merah kecil 12 biji*
Bawang putih 7-8 ulas*
Bawang holland 1 biji*
Halia 2 inci*
Kunyit 2 inci*
Lengkuas 2inci*
Serai 4 batang*
Cili kering (potong, rebus dan kisar sendiri)*
Asam keping 2pcs
Santan 1 biji kelapa (ambil yang pekat sahaja)

Cara-cara memasak:
1. Rebus ikan kembung bersama asam dan garam. Toskan, kemudian buangkan tulang ikan, ambil isinya sahaja. Ketepikan.
2. Kisar semua bahan-bahan yang bertanda (*).
3. Masak bahan kisar tadi sehingga naik bau.

4. Masukkan ikan yang dibuang tulang tadi. Gaul rata.

5. Tuangkan santan, asam keping dan gula serta garam secukup rasa. Gaul lagi sehingga sebati.

6. Masak sehingga kering dalam masa 2 jam.

7. Guna api perlahan. Ini dia hasilnya selepas sambal sudah kering.

Kredit: Cik Pipah


Wanita Kongsi Resipi Singgang Ikan Selar Cara ‘Mak’, Ringkas Tapi Sedap!

Bila tak tahu nak masak apa, kita selalu masak lauk yang mudah saja seperti resepi singgang ikan ini. Sebenarnya, masakan simple itulah yang lebih sedap.
Lauk ikan singgang ini boleh dikategorikan sebagai comfort food jika anda tidak berapa sihat badan. Resipi ini juga cukup mudah nak buat dan tidak banyak bahan yang diperlukan.
Cukup ada satu lauk ini saja, tapi boleh bertambah nasi dibuatnya. Nak hidangkan dengan sambal dan ulang pun boleh, lagi padu! Siapa tak pernah cuba, boleh ikut resipi di bawah.
Baca juga: Wanita Kongsi Cara Buat Singgang Ayam Thai, Resipi Asli Mak Mertua Orang Thai
RESEPI SINGGANG IKAN SELAR
Bahan-bahan:

Dua ekor ikan selar belah dua
Garam secukupnya
Perahan Air asam jawa
Air
1 biji bawang merah saiz besar hiris
2 ulas bawang putih hiris
Serai diketuk
1 inci halia
1/2 inci kunyit
Serbuk kunyit secukupnya
1 sudu teh minyak
Tomato (optional)
Cili merah dan cili padi (optional)

Bahan-bahan:
1. Masukkan semua bahan-bahan dalam periuk.

2. Kemudian, didihkan semua bahan menggunakan api perlahan selama 20 minit.

3. Siap! Senang sangat kan?

Kredit resipi dan gambar: Nana Sabrina
Baca juga: Resipi Lengkap Nasi Kerabu Bunga Telang Kelantan, Pasti Teringat-Ingat!
Baca juga: Resipi Nasi Goreng Mamak, Rasa Sebijik Sama Macam Dekat Kedai!


Resipi Sizzling Spaghetti Buttermilk Bersama Ayam Popcorn, Lain Dari Lain!

Kalau pergi food court wajib makan sizzling. Tapi kali ini sizzling lain dari lain iaitu Sizzling Spaghetti Buttermilk Bersama Ayam Popcorn.
Bunyi pun macam sedap kan? Tapi memang sedap pun! Peminat ayam buttermilk wajib cuba.
Kadang-kadang lunch bosan makan nasi, apa kata jom masak menu ini pula. Selamat mencuba!
Sizzling Spaghetti Buttermilk Bersama Ayam Popcorn

Bahan-bahan:

1 paket spaghetti Balducci
9 ulas bawang putih (cincang halus)
3 tangkai daun kari
4 biji cili padi merah ( hiris halus)
100g mentega
1 tin susu cair
1 cawan susu full cream
2 sudu teh serbuk pati ayam
Sedikit lada sulah & lada hitam berperisa
2 keping keju cheddar

Cara-cara:
1. Didihkan air. Masukkan 2 sudu teh garam dan rebus spagetti hingga lembut anggaran 10-12minit. Setelah masak, tos dan ketepikan.
2. Dalam kuali, cairkan mentega. Tumis bawang putih, cili padi merah & daun kari hingga wangi.
3. Masukkan susu cair dan susu full cream. Perisakan dengan serbuk pati ayam, lada sulah dan lada hitam berperisa.
4. Apabila mendidih masukkan keju cheddar dan kacau hingga mencapai kepekatan yang diingini.
Bahan-bahan ayam popcorn:

2 keping dada ayam hiris dadu
2 sudu besar tepung goreng ayam pedas
3 sudu besar tepung goreng ayam asli
1 sudu besar tepung jagung
1 sudu besar tepung beras

Cara-cara:
1. Larutkan 1 sudu besar tepung goreng ayam pedas dengan sedikit air. Perap ayam dalam adunan selama 30 minit.
2. Dalam bekas berasingan, satukan tepung goreng ayam pedas, asli, tepung jagung & tepung beras. Kacau sebati.
3. Panaskan minyak. Celup isi ayam ke dalam adunan tepung kering dan goreng hingga masak.
Cara menghidang:
1. Panaskan kuali hot plate.
2. Masukkan spagetti untuk satu portion ke dalam hot plate dan tuang kuah buttermilk ke atas spagetti.
3. Sedia dihidang bersama popcorn chicken.

Kredit: Nurha Muhammad


Ibu Kongsi Resipi Snek Cucur Ikan Bilis Kesukaan Anak, Sedap Rasa Macam Kerepek Bawang!

Selalunya kita buat cucur ikan bilis biasa kan? Kali ini apa kata jom cuba snek cucur ikan bilis ni pula.
Rasa macam kerepek bawang, sedap buat kudap-kudap sambil menonton televisyen.
Apabila anak-anak makin membesar, mereka memang akan suka makan. Jadi, mak-mak kena lagi kreatif lagi-lagi bab masakan.
Resipi Snek Cucur Ikan Bilis Mudah & Sedap
Bahan-bahan:

Sebungkus cucur bilis adabi
2 sudu makan tepung gandum (supaya tak masin)
Sedikit minyak
Air sejuk

Cara membuat:
1. Masukkan semua bahan-bahan di atas. Gaul rata menggunakan garfu saja.
2. Kemudian uli sampai doh tidak melekat pada tangan.

3. Rehatkan doh, tutup mangkuk dengan tuala bersih. Sementara itu boleh panaskan kuali dan minyak.
4. Bahagikan doh kepada 8. Gelekkan doh dan potong memanjang seperti dalam gambar. Taburkan dengan sedikit tepung.

5. Goreng mengikut kesukaan anda. Jangan lama kalau tak suka garing sangat.

Bahan sos:

Sos cili
Mayonis
Mild mustard sedikit

Cara membuat:
1. Kacau rata semua bahan sehingga sebati.

Siap, selamat mencuba!
Kredit: Chi Derra

Baca juga: Jejari Roti Bersalut Tepung, Guna 2 Bahan Ini Je Dan Memang Sedap!


‘Stop’ Makan Jajan Mengarut, Ganti Dengan Snek Granola Ini. Lebih Sihat, Mudah & Mengenyangkan!

Sememangnya terdapat pelbagai pilihan snek dan makanan ringan di pasaran.
Bagaimanapun, tidak semuanya menyihatkan kerana kebanyakannya mengandungi gula, bahan pengawet dan pewarna yang tidak bagus untuk tubuh badan.
Daripada membazir duit, apa kata anda cuba sendiri resepi snek granola di rumah seperti yang dikongsi oleh Siti Fazilah Jamaludin ini.
Granola adalah jenis makanan yang umumnya terdiri dari beberapa campuran gandum, buah kering dan kekacang, justeru ia amat sesuai bagi mereka yang cuba untuk menurunkan berat badan.
Bukan saja sesuai ditabur atas yogurt untuk sarapan atau dimakan bersama overnight oats, sesuai juga dimakan begitu sahaja sebagai ‘snacking’ sihat.
Bahan-bahannya juga mudah. Malah anda juga boleh mengolahnya mengikut cita rasa sendiri.
RESIPI SNEK GRANOLA
Bahan-bahan:

1/2 cawan minyak canola/minyak jagung/minyak olive oil/pure coconut oil (pastikan bukan minyak masak)
1/2 cawan madu
Garam
Serbuk kayu manis
3 cawan rolled oat
1/2 cawan kekacang pilihan (empunya resipi guna hirisan badam)
1/2 cawan sunflower seed (kuaci)

Cara-cara:
1. Dalam mangkuk, satukan minyak canola/jagung/olive oil/minyak kelapa tulen, madu serta taburkan garam dan serbuk kayu manis secukupnya. Kacau rata semuanya.
2. Kemudian tambah rolled oat, kekacang dan sunflower seed (kuaci). Kuantiti bahan ini bergantung pada anda, asalkan ia tersalut dengan bahan basah tadi.

3. Kuantiti bahan ini bergantung pada anda, asalkan ia tersalut dengan bahan basah tadi.

4. Lapik loyang dengan baking paper, ratakan granola di atas loyang.

5. Bakar pada suhu 180°C menggunakan api atas bawah selama 20 minit. Balik-balikkan supaya semuanya masak rata.
6. Nampak dah perang, boleh keluarkan.
7. Bila dah sejuk sikit, boleh tabur kismis, apricot atau cranberry bits.

8. Siap! Boleh makan begitu saja atau tabur atas yogurt untuk sarapan atau makan bersama overnight oat.

Kredit: Siti Fazilah Jamaludin
Baca juga: Cara Buat Salad Buah Yang Mengenyangkan, Sesuai Untuk Diet!


Resipi Sos Namplawan, Colek Buah Versi Thai Yang Mengiurkan. Memang Lain Dari Lain!

Sebut sahaja rojak buah pasti membuatkan kita membayangkan keenakan buah-buahan segar seperti nanas, mangga, jambu dan sengkuang yang dihiris nipis serta dimakan bersama sos seperti sos namplawan.
Namplawan ini adalah kuah yang biasa dimakan bersama buah-buahan di Thailand. Rasa dia memang sedap! Lengkap dengan rasa manis, masin dan sedikit pedas.
Jika anda tertanya-tanya bagaimana rasa sos ini, jom cuba buat sendiri! Menu ringkas ini pasti akan menjadi antara makanan kegemaran anda ketika bersantai di waktu petang.
CARA BUAT SOS NAMPLAWAN
Bahan-bahan:

1 cawan sos ikan
1/2 cawan air
5 sdb gula kabung Thai
4 keping nisan
Sedikit belacan

Bahan tambahan:

5 ulas bawang merah hiris nipis
1 genggam udang geragau
2 sdb cili flakes
10 biji cili padi merah hijau (potong atau tumbuk kasar)

Cara-cara:

Panaskan sos ikan dan air hingga mendidih. Masukkan gula kabung thai dan nisan.
Kacau hingga gula kabung dan nissan cair dan masukkan belacan.
Masak dengan api sederhana hingga sos betul-betul pekat. Tutup api.
Masukkan bawang merah hiris, udang geragau, cili flakes dan cili padi yang dipotong.
Kacau hingga sebati, tunggu sejuk boleh dimakan dengan mangga dan nenas.

P/S: Kuah colek mesti ada rasa manis, masin dan sedikit pedas. Kuah akan likat bila betul-betul sejuk.

Kredit: Rosmaliza Omar
Baca juga: Cara Buat Salad Buah Yang Mengenyangkan, Sesuai Untuk Diet!


Resipi Sos Perapan Guna 3 Bahan. Boleh Guna Untuk Kambing, Ayam & Sosej

Hujung minggu nanti jom buat BBQ depan rumah dengan menggunakan resipi sos perapan guna 3 bahan ini. Barulah cuti terisi bersama orang tersayang, masa juga tidak terbuang begitu sahaja.
Sos perapan ini sesuai untuk perap kambing, ayam dan sosej. Memang menjimatkan masa, sekali buat boleh perap 3 benda sekaligus.
Nak tahu caranya? Lihat resipi sos perap yang mudah dan sedap hasil perkongsian oleh Saleha Maarof di bawah. Selamat mencuba!
Resipi Sos Perapan Guna 3 Bahan
Bahan-bahan:

Serbuk cili
Sos black pepper (paket)
Madu

Cara penyediaan:
1. Campurkan sahaja 3 bahan di atas. Sukatan mengikut kuantiti bahan yang mahu dibuat.
2. Lebihkan sos black pepper. Kalau suka pedas, lebihkan serbuk cili.
3. Gaul sebati bersama kambing, potongan ayam atau sosej.
4. Rasa terlebih dahulu supaya seimbang rasa pedas dan manis madu. Ubahsuai mengikut citarasa masing-masing.
5. Perap selama 5 hingga 6 jam sebelum dibakar.
6. Semasa membakar, guna kuali lebar. Letak minyak supaya isi tak kering. Letak sos perap semasa balikkan isi supaya lebih sedap.

Begini sahaja cara membuat sos perap. Nak makan kat luar rasa tak berbaloi, baik buat sendiri di rumah. Tapi tiada masalah jika sesekali rasa nak makan kat luar. Semoga bermanfaat!
Kredit: Saleha Maarof
Baca juga: Cara Buat Bihun Ala Pama Homemade, Puas Hati Makan Licin Satu Periuk!


Resipi Sotong Kung Pao, Ala-Ala Masakan Cina Yang Mudah & Lazat

Resipi sotong kung pao ini wajib dicuba jika anda penggemar masakan cina.
Kalau tiada idea nak masak apa menggunakan sotong, boleh cuba resipi ini pula.
Terima kasih kepada Amanda Tan yang berkongsikan cara-caranya, semoga bermanfaat!
CARA MASAK SOTONG KUNG PAO

Bahan Perap Sotong:

1 sudu besar kicap cair
3 ekor sotong saiz sederhana

Bahan Sos:

2 sudu besar kicap pekat manis
2 sudu besar kicap cair
1/2 sudu teh kecil minyak bijian
1 sudu besar tepung jagung
1 sudu besar gula
4 sudu besar air

Bahan Masak:

2 sudu besar minyak masak
6 tangkai cili kering merah
4 ulas bawang putih dicincang
1 inchi halia dicincang
3 sudu besar kacang gajus (bakar atau sangai terlebih dahulu)
2 biji bawang merah besar dipotong dadu
1/2 lada benggala / capsicum
1 tangkai daun bawang

Cara Memasak:
1. Sotong dipotong kecil-kecil. Perapkan sotong dengan kicap cair. Perap selama 30 minit.
2. Satukan semua bahan sos. Gaul sehingga sebati dan ketepikan.
3. Panaskan sedikit minyak dalam kuali, masukkan cili kering. (lap cili kering supaya minyak tak terpercik).
4. Bila warna cili kering sudah naik, masukkan bawang putih dan halia.
5. Masukkan kacang gajus supaya lebih wangi.
6. Masukkan sayur-sayuran dan bawang. Gaul sebati.
7. Kecilkan api, masukkan sos yang sudah dibuat tadi dan gaul lagi.
8. Masukkan sotong, gaul selama 2 minit jangan lama sebab sotong cepat masak.
9. Kalau kuah tak cukup gelap, boleh tambahkan kicap pekat mengikut selera masing-masing.
10. Gaul sehingga rata dan sedia untuk dihidangkan. Selamat mencuba!

Kredit: Amanda Tan
Baca juga: Rahsia Kari Sotong Pekat Tanpa Guna Santan, Ini Cara Memasaknya


Resipi Sotong Masak Ala Thai, Sangat Lazat & Menyelerakan

Tiada idea nak masak apa menggunakan sotong? Jom cuba resipi sotong masak ala thai yang mudah dan sedap ini.
Boleh cuba masak nanti untuk makan tengahari. Ada satu lauk ini pun dah cukup sebab sangat lazat dan menyelerakan. Selamat mencuba!
Baca juga: Resipi Daging Masak Hitam Kenduri Style, Rasa Memang Padu & Lazat
Cara Buat Sotong Masak Ala Thai
Bahan-bahan:

Sotong
Kacang panjang
Cili padi merah (mayang)
Serai -1 (hiris serong)
Daun limau purut – 4/5 helai
Serbuk lada hitam – sikit
Sos ikan – renjis ikut suka
Serbuk kunyit
Mushroom seasong (jika ada)

Bahan kisar:

4-5 batang cili merah
4-5 batang cili hijau
1 labu bawang merah
3 ulas bawang putih
Belacan
Sedikit air

Cara-cara penyediaannya:

Kisar semua bahan kisar. Kemudian panaskan minyak dan tumis bahan kisar tadi. Tumis sampai sedikit pecah minyak.
Masukkan sotong yang sudah dicuci bersih. Biar sehingga sotong masak.
Masukkan laa hitam, sedikit serbuk kunyit, mushroom seasoning, sos ikan, gula dan garam.
Akhir sekali masukkan cili padi, serai, daun limau purut dan kacang panjang.
Gaul sampai masak. Siap dan selamat mencuba!

Tips: Kalau nak sotong gemuk dan tak kecut, rebus sekejap dalam 5 minit bersama 3-4 keping asam keping.
Kredit: Wan Wani


Resipi Sotong Masak Thai Sos Yang ‘Marvellous’, Pertama Kali Buat Pun Terus Menjadi

Tiada idea nak masak apa menggunakan sotong? Apa kata jom cuba resipi sotong masak thai sos yang lazat ini.
Resipi perkongsian oleh Nurul Hasnita Taharim ini merupakan resipi asal dari selebriti masakan media sosial, Khairulaming.
Menurutnya, pertama kali buat pun pasti menjadi. Sangat senang dan rasanya juga sangat sedap. Jom cuba!
RESIPI SOTONG MASAK THAI SOS
Bahan utama:

Sotong

Bahan sos thai:

Cili padi 12 biji (taknak pedas sangat)
Bawang putih 5 biji
Sos ikan 2 sudu besar
Sos tiram 1 sudu besar
3 biji perahan limau nipis
Daun ketumbar
Garam
Gula 3 sudu besar

Cara membuatnya:
1. Bersihkan sotong dan kelar-kelarkan.
2. Masukkan ke dalam kuali dan biarkan sehingga sotong masak. Angkat dan letak dalam pinggan.

3. Untuk sos thai pula, tumbuk cili padi bersama bawang putih hingga lumat.
4. Gaul dan keluarkan dari lesung batu.

5. Kemudian masukkan 1 sudu besar sos tiram, 2 sudu besar sos ikan dan perahan jus limau nipis.
6. Masukkan sedikit garam dan 3 sudu besar gula.
7. Masukkan daun ketumbar yang telah dipotong halus dan kacau sebati.

8. Tuang ke atas sotong. Sedia untuk dimakan!

Kredit: Nurul Hasnita Taharim
Baca juga: Cara Cuci Sotong Supaya Kekal Pejal & Tak Berair, Tak Perlu Rebus Lagi Sebelum Masak


Resipi Sotong Phat Phet Thai. Menu ‘2 In 1’ Lengkap Dengan Lauk & Sayur

Tiada idea nak masak apa guna lauk sotong? Jom cuba resipi sotong phat phet yang sedap, pedas dan menyelerakan ini.
Satu lauk ini pun dah cukup sebab dah lengkap dengan lauk dan sayur. Jimat masa tak perlu buat banyak lauk. Kalau ada yang nak cuba masak, lihat resipi lengkap di bawah.
Resipi Sotong Phat Phet Thai
Bahan-bahan:

500gram sotong (dicuci bersih)
4 batang kacang panjang (dipotong serong)
5 batang cili padi merah (dipotong)
1 labu bawang merah (dipotong)
1 batang serai (dihiris)
4 helai daun limau purut
½ sudu kecil serbuk lada hitam
1 sudu kecil [email protected] shrimps sauce
2 sudu besar sos ikan
½ sudu kecil serbuk perasa
Garam (jika perlu)
Serbuk kunyit (hujung sudu kecil)

Bahan kisar:

4 batang cili merah
4 batang cili hijau
1 labu bawang merah
3 ulas bawang putih
Sedikit air

Cara memasak:
1. Panaskan minyak. Tumis bahan kisar yang telah dikisar sehingga kering dan sedikit pecah minyak.

2. Apabila sudah kering, masukkan sotong yang telah dicuci bersih.

3. Masak sehingga sotong masak dan biarkan sedikit kering.
4. Kemudian masukkan lada hitam, serbuk kunyit, belaca, serbuk perasa dan sos ikan. Gaul sehingga rata.

5. Akhir sekali masukkan cili padi, serai, daun limau purut, bawang dan kacang panjang.

6. Biarkan seketika dan boleh tutup api. Sedia untuk dihidang.

Selamat mencuba!

Kredit: Nurul Ateekah
Baca juga: Rupanya Ini Rahsia Sotong Goreng Tepung Jadi Lebih Rangup & Tak Hancur


Resipi Sotong Rebus Serai Paling Mudah & Sedap, Sekejap Je Dah Siap Buat!

Menu sotong rebus serai ini dipanggil dengan nama yang berbeza bagi setiap negeri. Jika di Kelantan, menu tersebut dipanggil sotong ketuk atau sotong katoi serai.
Ada juga memanggilnya dengan singgang sotong, masak rebus asam ataupun masak bening. Tak kisah apa pun namanya yang penting menu ini sangat mudah untuk dimasak dan tersangatlah sedap.
Ada yang nak cuba buat? Jom ikut je resipi perkongsian oleh saudara Syahr Musafir di bawah. Sesuai untuk anda yang suka masak sesuatu yang mudah dan cepat.
Resipi Sotong Rebus Serai
Bahan-bahan:

Sotong
Serai
Bawang merah
Bawang putih
Asam keping
Cili merah
Cili hijau besar

Cara-cara:
1. Masukkan air, serai, bawang putih, bawang merah dan asam keping ke dalam periuk. Hidupkan api dan biarkan mendidih.

2. Apabila mendidih, saya masukkan cili dan sotong, terus saya perasakan dengan garam dan gula. Biarkan mendidih.

3. Apabila mendidih, terus matikan api. Nampak tu sotong sudah pun masak. Tak terlebih masak, sebab kita tak nak sotong jadi liat.

4. Selepas matikan api, ada orang letakkan tomato. Saya tak masukkan tomato ke dalam masakan sotong rebus serai tadi. Tapi saya jadikan ulam.

5. Masakan ini sedap dengan rasa unik serai yang segar, masam manis masin semua lengkap infused dengan rasa sotong. Masakan ringkas je tetapi rasa sedap subhanallah walhamdulillah tak terkata.

Selamat mencuba!
Kredit: Syahr Musafir


Resipi Spaghetti Buttermilk Mudah Untuk Dimasak, Sedap & Tak Muak

Kita dah biasa masak spaghetti carbonara, spaghetti bolognese dan spaghetti aglio olio kan? Kali ini apa kata jom cuba resipi spaghetti buttermilk ni pula.
Rasanya pasti tidak mengecewakan. Untuk mengelakkan rasa muak, boleh lebihkan cili padi dan tambahkan chili flakes mengikut selera masing-masing. Selamat mencuba!
Baca juga: Spaghetti Tomyam Pedas Creamy, Resipi Senang Je Tapi Sedap Terangkat!
CARA MASAK SPAGHETTI BUTTERMILK

Bahan-bahan:

Spaghetti 1 paket
Bawang putih 4 ulas (dicincang halus)
Cili padi 3 tangkai (dipotong halus)
Daun kari 3 tangkai
Susu cair 1 tin
Garam dan gula
Butter 3 sudu besa
Dada ayam
Tepung bestari

Cara-cara:

Potong kecil dada ayam. Masukkan tepung bestari serta sedikit air, gaul sebati. Kemudian salutkan dengan tepung bestari kering dan goreng sehingga masak. Ketepikan.
Didihkan air dalam periuk. Masukkan 1 sudu kecil garam dan sedikit minyak. Rebus spagetti hingga lembut anggaran 10-12minit. Setelah masak, tos dan ketepikan.
Untuk membuat kuah, cairkan butter dan tumiskan bawang putih, cili padi dan daun kari sehingga naik bau.
Tuangkan susu cair. Boleh lebihkan jika suka berkuah. Perasakan dengan garam dan gula secukupnya.
Masukkan spaghetti dan gaul sebati.
Letakkan ayam yang sudah digoreng di atas spaghetti dan hiaskan dengan serbuk daun parsley sebagai hiasan jika suka.
Selamat mencuba!

Resipi asal & gambar: My Resipi


Resipi Spaghetti Carbonara Original Orang Itali, Tak Guna Sos Segera & Susu

Banyak resipi Spaghetti Carbonara yang kita sering jumpa di laman sosial. Tapi rata-rata resipi yang dikongsikan bukanlah resipi Spaghetti Carbonara original orang Itali. Rasa yang asli jauh lebih sedap dari menggunakan sos segera!
Resipi perkongsian oleh saudara Kamarul Ariffin ini sama sekali tidak menggunakan krim, susu atau sos segera. Nak tahu caranya? Jom lihat resipi di bawah.
Baca juga: Cara Buat Keropok Lekor Homemade, Ringkas & Tak Guna Banyak Bahan
Resipi Spaghetti Carbonara Original Orang Itali
Bahan-bahan:

1 pek beef streaky
4 butir telur ayam
2 sb minyak zaitun
½ cawan keju Parmesan
½ pek spaghetti
Garam & lada hitam

Cara-cara:
1. Streaky beef ni beli di Giant belakang rumah! Benda kepingan daging lembu awet (cured). Kalau tak ada ni, ganti dengan pepperoni.

2. Goreng dengan minyak zaitun sekejap. Nak guna minyak masak biasa pun boleh.

3. Dah goreng, angkat. Jangan cuci kerak dalam pan tu lagi.

4. Sagat keju jadi macam ni. Ni keju Parmigiano Regianno atau lebih dikenali sebagai Parmesan! Beli di mana-mana pasar raya.

5. Pecahkan telur dan gaul. Gaul ala kadar sahaja.

6. Rebus spaghetti sampai al dente. Maksudnya tak payah sampai lembut gila. Biar ada kenyal/pejal sikit bila digigit.

7.  Letak dalam pan yang ada kerak streaky beef tu. Kerak tu banyak perisa. Rugi buang. Kalau kering, letak sikit air rebusan spaghetti tadi. Gaul sekejap.

8. Bila dah puas gaul. Tutup api. Kemudian tuangkan campuran keju dan telur tadi. Gaul sampai sebati dan mesra.

9. Kalau dah creamy, berhenti kacau. Masukkan streay beef dan gaul. Siap! Boleh masukkan garam dan lada hitam kalau kau rasa masih tak cukup masin dan kurang menyengat.

Selamat mencuba!

Kredit: Kamarul Ariffin Nor Sadan


Resipi Stew Ayam Versi Raja Permaisuri Agong, Sedap Cicah Dengan Roti

Perkongsian kali ini iaitu resipi stew ayam versi Raja Permaisuri Agong, Tunku Hajah Azizah Aminah Maimunah Iskandariah.
Stew ayam sedap dimakan bersama nasi putih panas-panas. Bahkan juga sedap dicicah dengan roti keping sahaja.
Mesti anda tertanya-tanya bagaimana rasa stew ayam kan?  Di bawah ini kami kongsikan resipi Raja Permaisuri Agong versi cik Shiela Husin yang dikongsi olehnya di laman Facebook.
Resipi Stew Ayam Versi Raja Permaisuri Agong

Bahan-bahan:

½ ekor ayam – potong ikut suka
4 ulas bawang merah
3 ulas bawang putih
½ inci halia
1 batang kulit kayu manis
2 kuntum bunga lawang
2-3 sudu besar tepung gandum
Sedikit kicap
Sedikit lada hitam-tumbuk kasar
Garam dan serbuk perasa
Ubi kentang 1 biji – dipotong 4
1 batang karot – potong besar
1 biji bawang besar – potong 4

Cara-cara:
1. Tumis bahan penumis dan bawang serta halia yang dihiris nipis hingga wangi.
2. Masukkan tepung gandum dan goreng dengan api perlahan supaya tepung agak masak.
3. Masukkan ayam dan ubi kentang, carrot dan bawang besar. Kacau rata.
4. Masukkan sedikit air, kicap, garam, lada hitam dan serbuk perasa.
5. Masak sehingga kentang empuk.
6. Sesuaikan rasa dan kepekatannya. Tabur daun sup dan bawang goreng.
7. Sedia untuk dihidangkan.

Kredit: Shiela Husin
Baca juga: Resipi Nasi Goreng Raja Permaisuri Agong, Hanya Guna 5 Bahan Ini Jer


Resipi Strawberry Acai Lemonade Ala-Ala Starbucks, Sejuk Tekak Dibuatnya!

“Nak pergi berkelah hujung minggu ni nak buat air apa eh?”
Hujung minggu bakal tiba, pasti ramai yang sudah membuat perancangan untuk berkelah bersama keluarga tercinta atau rakan. Pasti teruja memikirkan menu yang bakal dibawa nanti.
Kalau anda tercari-cari resipi minuman untuk berkelah nanti, apa kata jom cuba resipi air ala Strawberry Acai Lemonade yang tengah viral kat Starbucks tu.

Siapa yang dah pernah cuba pasti tahu rasa dia macam mana, segar dan sejuk tekak bila minum.
Resipi Stawberry Acai Lemonade Ala-Ala Starbucks
Bahan-bahan:

Ais
Sparkling mineral water
Perahan lemon
Potongan lemon
Ribena strawberry

Cara-cara:
1. Satukan semua bahan-bahan. Kacau rata, siap!

Lihat video penuh di bawah:

 @shafinie_memasak
Ala2 strawberry acai lemonade 🍓🍋
 ♬ Bunga-Bunga Cinta – Misha Omar

Kredit: TikTok @shafinie_memasak


Jarang Dibuat Orang, Ini Dia Resipi Suhun Goreng Macam Di Kedai Thai

Mesti ramai yang tak pernah tengok orang buat suhun goreng ni kan? Mudah saja resipi suhun goreng ni kalau ada yang cuba. Sekali sekala tukar selera tak salah kan.
Siapa yang sering ke kedai masakan Cina atau Thailand pasti tahu menu suhun goreng ini. Memang sedap! Jom lihat cara membuatnya di bawah.
Resipi Suhun Goreng Macam Di Kedai Thai

Bahan-bahan:

Suhun (rendam dahulu)
Bawang putih (hiris)
Bawang holland (hiris)
Udang
Sotong
Telur
Kiub bilis
Sos tiram, sos ikan, kicap lemak manis
Carrot, cili merah, tomato, cili api potong
Gula, garam
Daun bawang

Cara-cara:
1. Tumiskan hirisan bawang putih dan bawang holland. Kemudian masukkan udang dan sotong. Goreng sekejap.
2. Masukkan telur, goreng hancur. Masukkan juga kiub bilis, kemudian sos tiram, sos ikan dan kicap lemak manis.
3. Seterusnya masukkan carrot, cili merah dan tomato. Kalau suka pedas boleh masukkan cili api potong.
4. Masukkan suhun yang sudah direndam (jangan rendam lama dan air jangan banyak).

5. Goreng sebati semua bahan. Perasakan dengan garam sedikit dan gula secukupnya.  Akhir sekali taburkan daun bawang dan boleh letak taugeh jika suka. Selamat mencuba!

Kredit: Nasriah Ramli


Resipi Suhun Goreng Pengganti Bihun, Lebih Sihat Sesuai Untuk Diet!

Pernah dengan suhun goreng? Rasa dia sama macam bihun goreng tapi kalini kita buat versi yang lebih sihat. Kalau anda sedang menetap di luar negara pun senang nak buat resipi ini.
Korang wajib gunakan suhun sebab bahan-bahan yang digunakan untuk buat suhun ini adalah berasaskan kacang dan tepung jagung.
Resipi Suhun Goreng Simple Dan Sihat
Bahan-bahan:

250 g suhun
1 biji bawang besar
5 biji bawang putih
1 paket kecil rencah bihun adabi
2 tsp cili boh
1 tbs udang kering basuh dan rendam
Cili padi ikut kepedasan
Sayuran ikut suka
Udang
Telur 2-3 biji

Cara-cara:

Blend ke semua bahan kecuali sayur, udang dan telur.
Tumis bahan yang sudah diblend tadi hingga pecah minyak.
Masukkan garam dan gula sedikit.
Masukkan kicap manis, sos tiram, udang dan sayuran.
Kacau hingga sebati.
Kemudian masukkan suhun. Bila dah hampir masak boleh masukkan telur dan siap.

Mudah je resipi ni. Yang penting berkhasiat tau. Nak jadikan bekal anak-anak pun boleh.
Kredit: Sara Saad
Baca juga:
Tips Masak Sup Telur Suhun Yang ‘Perfect’, Telur Putih Pun Tak Berterabur

Jarang Dibuat Orang, Ini Dia Resipi Suhun Goreng Macam Di Kedai Thai


Resipi Sup ABC. Masakan Cina Yang Mudah, Sihat & Sedap

Sup ABC amat digemari dalam setiap kalangan bangsa Cina. Sup ini sangat menyihatkan, sangat mudah untuk dimasak serta diperbuat daripada bahan-bahan yang mudah didapati.
Sangat sesuai untuk anak-anak kecil yang tidak boleh makan pedas. Hirup panas-panas dalam cuaca hujan lagi nikmat.
Ada yang nak cuba ke? Jom lihat resipi perkongsian oleh Naomy Chow di bawah. Kalau dah kering idea nak masak apa untuk masak tengahari, boleh cuba masak resipi ini.
Resipi Sup ABC Yang Mudah, Sihat & Sedap
Bahan-bahan:

Ayam(saya pakai bahagian dada ayam)
Jagung
Tomato
Bawang besar
Lobak merah
Ubi kentang
Buah merah/kurma merah
Goji/gei ji
Garam
Air

Cara-cara:
1. Campur semua bahan, kemudian rebus dalam 1:15 -1:30 minit. Siap!

Selamat mencuba!

Kredit: Naomy Chow
Baca juga: Cara Buat Bihun Ala Pama Homemade, Puas Hati Makan Licin Satu Periuk!


Jom Cuba Buat Sup Ayam Mamak Style Yang Sedap & Mudah

Pernah dengar sup ayam mamak style? Mungkin ada antara anda suka makanan yang ada di kedai mamak tapi nak dapat rasa yang sesuai sangat susah.
Berdasarkan resipi yang dikongsi oleh Gaithri Cheran pasti lepas ni anda boleh hasilkan menu yang sama dengan kedai tersebut.
Resipi Sup Ayam Mamak Style Yang Superb
Bahan-bahan:
*Bahan ini perlu ditumbuk dan digoreng tanpa minyak

1 sudu besar jintan manis
1 sudu besar jintan putih
2 sudu besar biji ketumbar
2 sudu besar lada hitam
1 sudu kecil serbuk kunyit

*Bahan digiling/diblend

2 cm halia
6 ulas bawang putih
1 biji bawang merah (dihiris halus)
2 ketul kiub ayam
1 biji tomato
2 biji kentang (potong dadu besar)
Carrot (potong dadu besar)
Garam secukup rasa

Cara penyediaan:

Bahan yang perlu digoreng tanpa minyak itu mesti masak selama 3 minit. Tunggu sehingga garing.
Selepas itu, tumbuk halus menggunakan batu penumbuk sehingga menjadi serbuk kasar.
End of result ditumbuk tadi. Kalau nak halus, boleh blend guna dry blender.
Letakkan 3 sudu besar minyak. Kemudian, masak bawang dengan bahan digiling tadi selama 3 minit sampai ia bertukar warna kuning keemasan.
Masukkan ayam, kentang dan lobak merah. Kalau suka boleh letak tomato sekali.
Masukkan bahan yang ditumbuk tadi dan masak bersama ayam selama 5 minit.
Tambah air secukupnya, lebih kurang 1 liter. Gaul rata.
Letak garam dan 2 ketul kiub ayam. Biarkan ia reneh dengan api sederhana. Proses ini akan mengambil masa 1 jam.
Finally, siap!

Baca juga:
Cara Buat Kari Kambing Style Mamak Tanpa Santan, Lagi Padu!
Resipi Mi Goreng Stail Mamak, Sekejap Dah Siap Masak Tapi Sedap Kemain!


Resipi Sup Ayam Sihat & Mudah Tanpa Guna Minyak. Satu Keluarga Suka, Sedap Sangat!

Selalu kita ingat kalau buat sup ayam kena tumis dulu baru sedap sebab ada aroma dia, tapi sebenarnya kalau tanpa minyak dan tanpa tumis pun sedap sebab minyak dari ayam akan keluar sendiri dan beri cukup rasa. Sup ayam sihat macam ni sangat sesuai untuk anda yang tengah diet.
Jangan lupa buat lebih ya, risau ada ahli keluarga lain yang terliur walaupun ini sup ayam untuk diet. Sebab bila dah hirup kuah tu memang akan jadi berselera. Jom lihat resipinya di bawah.
Resipi popular: Cara Buat Ayam Masak Rose, Resipi Dari Tukang Masak Sendiri. Pasti Sedap & Menjadi!
CARA BUAT SUP AYAM SIHAT TANPA GUNA MINYAK
Bahan-bahan:

Ayam – dipotong kecil
Bawang putih 3 atau 4 ulas – diketuk
Halia 2 inci – diketuk
Ketang
Karrot
Batang saderi
Daun bawang – ambil batang saja dan hiris kasar
Lada hitam 1 sudu kecil – ditumbuk kasar
Kiub ayam
Garam

Bahan hiasan:

Daun sup
Bawang goreng

Cara-cara penyediaan:
1. Masukkan ayam dalam periuk.

2. Masukkan semua bahan.

3. Kemudian masukkan air secukupnya.

4. Rebus semua bahan sehingga ayam masak. Akhir sekali, hiaskan dengan daun sup dan bawang goreng. Siap!

Kredit: Rahiza Abd Rahim
Baca juga: Cara Buat Sup Ayam Siam Masam-Masam Pedas, Punya Rasa & Aroma Tersendiri


Resipi Sup Daging Ori Thai. Kena Letak Satu Bahan Ini Baru Rasa Lagi ‘Kick’

Sedapnya sup daging ori Thai ini. Rasa dia tak sama dengan sup yang kita biasa masak tu sebab ada bahan wajib yang kena letak iaitu sos ikan.
Kalau nak tahu padu tak padu sup daging ni, jom cuba masak nanti dengan menggunakan resipi hasil perkongsian oleh Ahmad Shinoda di bawah. Selamat mencuba!
Cara Buat Sup Daging Ori Thai
Bahan-bahan rebus:

Daging 300g
3 inchi halia tumbuk
3 hiris lengkuas
2 akar pokok daun ketumbar
1 biji bawang holland kecil
Sedikit kayu manis
Bunga lawang
Sesudu gula

Bahan-bahan:

3-4 ulas bawang putih (ketuk)
2 batang serai
Cili padi
Daun limau purut
1 biji bawang holland (hiris)
Daun ketumbar (hiris)
1/2 biji tomato
2 biji jus limau nipis
3-4 sudu sos ikan

Cara-cara:
1. Rebus daging bersama 3 inchi halia tumbuk, 3 hiris lengkuas, 2 akar pokok daun ketumbar, 1 biji bawang holland kecil, sedikit kayu manis dan bunga lawang.
Jangan letak garam sebab nanti nak letak sos ikan yang agak masin. Hanya letak sesudu gula. Rebus sampai empuk, air jangan terlalu banyak.

2. Tumis bawang putih sampai kekuningan. Masukkan serai, bawang holand, cili padi dan daun limau purut. Tumis sampai layu dan wangi.

3. Masukkan tumisan ke dalam sup tadi bersama tomato.

3. Masukkan sos ikan dan jus limau nipis. (sos ikan wajib ada untuk rasa lagi kick)

4. Biarkan dalam 2 hingga 3 minit. Tutup api dan taburkan daun ketumbar.

Selamat mencuba!

Kredit: Ahmad Shinoda


Resipi Sup Daging Siam, Makan Dengan ‘Moi’ Aka Bubur Nasi Sangat Menyelerakan!

Pasti ramai yang dah biasa buat sup daging kan? Kali ini apa kata jom cuba buat sup daging siam pula. Makan pula dengan moi (bubur nasi), bertambahlah sedap.
Kalau dah bosan makan nasi biasa, jom ikut cara ni pula. Sekali sekala tak salah kan? Ikut saja resipi yang telah dikongsi oleh Nasriah Ramli di bawah.
CARA BUAT SUP DAGING SIAM
Bahan-bahan:

Daging
Bawang merah
Bawang putih
Seri
Hala
2 sudu makan sos ikan
5 biji air perahan limau kasturi
Carrot
Ubi kentang
Daun limau purut
Cili api
Bawang holland
Tomato
Sedikit gula
Garam secukup rasa
Daun sup
Daun ketumbar
Suun

Cara-cara:

Rebus daging sehingga 1/2 empuk. Ketepi dan sejukkan sekejap.
Angkat daging dan potong nipis. Simpan air rebusan.
Ketuk bawang merah, bawang putih dan serai. Hiris nipis halia, kemudian tumis semua bahan ini dalam minyak panas sehingga naik bau.
Kemudian masukkan air rebusan daging, 2 sudu makan sos ikan dan masukkan daging yang dihiris tadi.
Perahkan juga 6 biji limau kasturi. (kalau suka masam boleh lebihkan)
Tunggu sehingga daging empuk. Kemudian baru masukkan carrot, ubi kentang, daun limau purut, cili api yang dibelah, belahan bawang holland dan tomato.
Perasakan dengan sedikit gula dan garam secukup rasa.
Bila dah mendidih, masukkan daun sup dan daun ketumbar.
Akhir sekali, tutup api dan masukkan suun.

Nasi dimasak dengan air yang banyak.

Sedia untuk dihidang, selamat mencuba!

Kredit: Nasriah Ramli
Baca juga: Resipi Bihun Sup Tumis Darat, Siap Dengan Sambal Kicap Padu. Sedap Tak Terkata!


Resipi Sup Daging Thai ‘Padu’, Masak Tanpa Guna Minyak & Tanpa Tumis

Siapa penggemar sup daging Thai, anda boleh cuba buat sendiri di rumah dengan menggunakan resipi ini.
Cara memasak sup ini juga tidak susah, tanpa menggunakan minyak dan tanpa tumis tapi hasilnya memang ‘mantap’!
Jom cuba resipi perkongsian dari Nurul Shuhada Mat Rozi di bawah.
Baca juga: Petua Defrost Daging Dengan Cepat, Sepantas 5 Minit Lauk Dah Lembut!
CARA MASAK SUP DAGING THAI

Bahan-bahan:

3 ulas bawang putih
2cm halia
2cm lengkuas
1 sudu teh lada hitam (tumbuk)
1 sudu teh ketumbar (tumbuk)
Garam
Serbuk perasa
Kicap sotong
Sup bunjut
Gula thai /gula biasa pun boleh (sikit saja)
Air 3 cawan utk rebus daging
Daging 300gram

Bahan hiasan:

Bawang holand
Cili
Daun ketumbar
Tomato
Bawang goreng

Cara-cara:

Ketuk bawang putih 3 ulas, halia dan lengkuas. Masukkan dalam air rebusan daging.
Masukkan sup bunjut,.
Tumbuk sedikit lada hitam dan ketumbar, kemudian masukkan ke dalam kuah sup.
Perasakan dengan gula, garam, serbuk  perasa dan kicap sotong thai. Boleh juga letak gula thai jika ada (ganti gula biasa).
Untuk seimbangkan rasa sup, perah asam limau secukupnya.
Bila daging dah empuk, masukkan potongan bawang holland, daun ketumbar, cili dan tomato.
Terus tutup api, tabur bawang goreng untuk menaikkan lagi aroma sup.
Siap! Sedia untuk dihidangkan.

Kredit: Nurul Shuhada Mat Rozi


Resipi Sup Tauhu Telur Chinese Style, Anak-Anak Pasti Suka Masakan Begini

Dikala hujan, sedapnya kalau dapat hirup masakan yang berkuah seperti sup tauhu telur chinese style ini. Makan satu lauk ini dengan nasi putih saja pun dah cukup.
Anak-anak juga dijamin pasti akan suka masakan begini. Bolehlah cuba masak nanti kalau anak-anak tidak berapa menggemari sayur.
Nak cuba buat? Jom lihat resipi perkongsian oleh Rasyed Kader di bawah.
Cara Buat Sup Tauhu Telur Chinese Style
Bahan-bahan:

Tauhu telur
Tepung jagung
2-3 ulas bawang putih
Minyak bijan/minyak masak
Air secukupnya
Sebiji telur
Sayur pilihan (karot, baby pakchoy, sawi, bebola ikan, cendawan, brokoli dll)
Gula
Garam

Cara-cara:
1. Potong tauhu telur seperti dalam gambar. Kemudian celup dalam tepung jagung dan goreng sehingga bertukar warna. Angkat dan ketepikan.

2. Panaskan minyak dalam kuali dan tumis bawang putih yang sudah dicincang sehingga bertukar warna. Kemudian baru masukkan air dan biarkan ia mendidih.
3. Sediakan sebiji telur dalam mangkuk dan pukul sebati. Bila air tadi sudah mendidih, baru masukkan telur dan kacau sebati untuk dapatkan tekstur telur yang cantik.
4. Masukkan apa jua sayur kesukaan seperti karot, baby pakchoy, sawi, bebola ikan, cendawan, brokoli dan lain-lain. Boleh juga letakkan isi ketam yang sudah dicarikkan.
5. Masukkan tauhu telur yang digoreng tadi. Perasakan dengan gula, garam atau serbuk perasa secukupnya.
6. Biarkan menggelegak sedikit dan sediakan bancuhan air tepung jagung. Masukkan 2 hingga 3 sudu makan air tepung jagung. Masak seketika, bila dah nampak pekat sedikit boleh tutup api.

7. Taburkan daun bawang jika ada. Selamat mencuba!
Kredit: Rasyed Kader
Baca juga: Cara Buat Sup Ayam Siam Masam-Masam Pedas, Punya Rasa & Aroma Tersendiri


Resipi Sup Telur Mama Paling Sedap, Anak-Anak Semua Puji!

Tiada idea nak masak apa untuk makan tengahari anak-anak? Apa jom ibu-ibu cuba masak sup telur yang sedap dan mudah untuk disediakan ini.
Anak-anak pun dijamin suka sampai makan bertambah. Ibu mana tak seronok kalau anak makan berselera kan?
Jom baca cara memasak sup telur ini di bawah yang merupakan hasil perkongsian oleh Puan Nora Azni. Semoga bermanfaat!
Cara Buat Sup Telur Paling Sedap
Bahan-bahan:

4 biji telur ayam
7 biji fishball (belah dua)
Setengah biji carrot ( belah dua dan potong biasa)
3 ulas bawang putih(dicincang)
Kiub pati ayam(guna separuh je)
Lada sulah
Garam
2 gelas air putih (kalau guna banyak telur lebih kan air untuk kuah)
Minyak masak

Cara-cara:

Panaskan 1 sudu besar minyak masak, tumiskan bawang putih. Tumis sehingga bawang nampak kuning dan sedikit garing. Kemudian masukkan carrot.
Tambahkan 2 gelas air putih. Perasakan dengan kiub pati ayam, garam dan sedikit lada sulah. Bila kuah dah mendidih. Kecilkan sedikit api dapur.
Pecahkan telur sebijik ke dalam mangkuk dan tuang ke dalam periuk. Ulang sampai habis telur. (biar sekejap sampai telur masak, jangan kacau)
Bila dah nampak telur masak elok seketul-seketul. Boleh masukkan fishball. Dah masak, tutup api dan hidangkan dengan tabur bawang goreng dan daun sup.

Selamat mencuba!

Kredit: Nora Azni
Baca juga: Suka Masak Lemak Telur? Ikut Petua Ini Supaya Telur Elok Tak Pecah


Mudahnya Resipi Sup Telur Ini, Guna Bahan Asas Di Rumah Je

Nak cepat, tapi nak masak hidangan yang berkhasiat untuk keluarga? Jom cuba resipi sup telur yang sedap dan menyelerakan ini.
Resipi perkongsian oleh Suzana Othman ini sangat mudah untuk dimasak kerana hanya menggunakan bahan asas yang selalu ada di dapur.
Baca juga: Cara Buat Sup Cendawan, ‘Comfort Food’ Masa Hujan-hujan Layan Betul!
RESIPI SUP TELUR MUDAH & SEDAP
Bahan-bahan:

1 biji bawang besar saiz sederhana-hiris, goreng hingga layu dan ketepikan
3 ulas bawang putih – hiris, goreng hingga layu dan ketepikan
Ikan bilis- goreng dan ketepikan
1 biji kentang – potong ikut saiz ysng diingini
Setengah biji lobah merah – hiris
4 biji telur
Fucuk dan suhun-rendam dan potong pendek
Daun bawang dan bawang goreng untuk hiasan
Garam
Serbuk lada putih ajishio
Air
Minyak masak

Cara memasak:
1. Didihkan air dalam periuk rebus kentang hingga separuh empuk

2. Masukkan lobak merah. Boleh gantikan dengan sayur yang anda gemari.

3. Bila kentang dan lobak dah lembut, masukkan bawang besar, bawang putih dan ikan bilis yang dah digoreng tadi.

4. Masukkan fucuk dan suhun.

5. Perasakan dengan garam dan ajishio. Pastikan dah secukup rasa sebab kita tak nak kacau masa dah masukkan telur nanti.

6. Perlahankan api, pecahkan telur dalam bekas, masukkan telur satu persatu. Kita tak pecahkan telur direct masuk ke periuk sebab takut telur tu tak elok. Masa pecahkan telur tu jangan sampai terpecah kuningnya.

7. Bila dah masukkan semua telur, tutup periuk biar telur hingga masak. Jangan kacau, biarkan saja telur bersauna dalam periuk dengan aman.

8. Sup telur dah pun siap, taburkan dengan daun bawang dan bawang goreng semasa menghidang. Selamat mencuba!

Kredit: Suzana Othman


Anak Asyik Minta Buatkan, Ibu Ini Kongsi Resipi Sup Tepung Yang Sedap

Jom cuba resipi sup tepung ini. Resipi yang dikongsikan oleh Puan Ahmad Musliha.
Menurutnya, anak-anak asyik minta buatkan kerana menu ini menepati cita rasa mereka.
Maklumlah, anak-anak ni kalau bab makan memang cerewet sikit. Kalau dah suka, maknanya makanan tu sedap.
RESIPI SUP TEPUNG KEGEMARAN ANAK-ANAK

Bahan-bahan:

Tepung gandum*
Air untuk menguli*
Minyak masak sedikit*
Garam*
Bawang putih 4 ulas
Seinci halia
Isi ayam/udang/fishball

Cara-cara:

Satukan bahan-bahan bertanda (*) iaitu tepung gandum, air, sedikit minyak masak dan garam.
Uli semua bahan sehingga doh lembut dan tak melekat pada tangan. Perap seketika dalam 30 minit.
Untuk membuat sup, tumbuk bawang putih dan halia. Tumis dengan sedikit minyak.
Bila tumisan sudah wangi, masukkan ayam, udang atau fishball mengikut selera masing-masing.
Kemudian tuangkan air mengikut kuantiti yang disukai.
Bila sup dah mendidih, kecilkan api.
Ambil doh tepung tadi, cubit sedikit doh selepas itu tarik sedikit sampai menjadi kepingan nipis. Masukkan ke dalam sup. Lagi nipis lagi sedap.
Ulang sampai doh tepung habis.
Perasakan dengan garam dan ajinamoto.
Boleh juga letakkan sayur sawi, lobak merah atau daun sup.
Bila tepung dah masak, boleh tutup api dan makan panas-panas.

Info: Kalau nak sup lebih pekat, masukkan sedikit bancuhan tepung gandum dan air. Tuang ke dalam sup yang sedang mendidih.
Kredit: Ahmad Musliha
Baca juga: Resipi Sup Telur Mama Paling Sedap, Anak-Anak Semua Puji!


Sedapnya Petang-Petang Dapat Makan Sup Wantan, Ini Resipinya!

Bukan saja sedap digoreng, tetapi jika dibuat sup wantan pasti lagi ‘umphh’. Kena pula dengan cuaca redup di luar, lagi berselera makan!
Sup wantan merupakan menu ringkas untuk disediakan kerana anda hanya perlu menyediakan sup dan inti saja.
Ikuti resipi yang telah dikongsikan oleh Puan Zurina Zulkefli di bawah sebagai rujukan buat anda. Selamat mencuba!
Baca juga: Jom Buat Sup Dumpling, Modal RM10 Je Tapi Boleh Dapat 40 biji
RESIPI SUP WANTAN
Bahan inti:

Daging ayam kisar jenama Ramly
Kulit wantan
Lobak merah – cincang
Daun bawang – hiris
Tepung jagung – 1 sudu makan
Kiub pati ayam – separuh

Cara memasak:
1. Campurkan semua bahan inti dan gaul sebati. Ambil kulit wantan, letak inti di tengah dan bungkus dengan kemas seperti gambar di bawah.

2. Panaskan 3 cawan air dan masukkan separuh kiub pati ayam.
3. Masukkan wantan yang kita buat tadi dan rebus sehingga masak.

4. Sediakan mangkuk hidangan, masukkan sesudu minyak bawang putih, sesudu minyak bijan, 2 sudu kicap cair dan hirisan daun bawang. Kemudian tuangkan air rebusan wantan ke dalam mangkuk.

5. Akhir sekali boleh masukkan wantan.
6. Sedia untuk dihidang. Selamat mencuba!

Kredit: Zurina Zulkefli
Baca juga: Cara Buat Mi Wantan Kicap Dengan Dumpling Ayam, Lagi Puas Repeat Makan di Rumah


Resipi Suun Goreng Ala Thai, Orang Kata Makan Ini Lagi Sedap Dari Bihun!

Jarang tengok orang buat suun goreng ni kan? Mudah saja resepi suun goreng ni kalau ada yang cuba. Sekali sekala tukar selera menggantikan bihun dengan suun tidak ada salahnya.
Siapa yang sering ke kedai masakan Cina atau Thailand pasti tahu menu suun goreng ini. Memang sedap! Jom lihat cara membuatnya di bawah.
Baca juga: Jom Buat Stok Sambal Penyet Untuk Ramadan, Makan Dengan Lauk Apa Pun Sedap
Resepi Suun Goreng Ala Thai
Bahan-bahan:

Suun
2 ulas bawang merah
Bawang putih
Udang – buang kulit
Sotong – potong
Telur
Sos tiram
Sos ikan
Kicap manis
Carrot – disagat
10 biji cili padi – ditumbuk
Garam
Secukup rasa
Pak choy – potong

Cara-cara:
1. Rendam suun sekejap. Bila dah nampak lembut, angkat dan toskan.

2. Tumis bawang putih dan bawang merah yang sudah dihiris sehingga naik bau.
3. Kemudian, masukkan udang dan sotong. Gaul mesra.
4. Pecahkan telur. Kacau sehingga menjadi telur hancur.

5. Kemudian, masukkan carrot, pak choy, sos tiram, sos ikan dan kicap manis.

6. Masukkan juga cili padi yang sudah ditumbuk.

7. Tutupkan api seketika supaya bahan tidak kering. Masukkan suhun yang sudah direndam serta daun sawi. Gaul sehingga bercampur rata.

8. Bila dah bercampur rata, barulah buka semula api. Sambung lagi gaul sehingga benar-benar sebati.

Selamat mencuba!

Kredit: Ariff Budiman Zainal Abidin
Baca juga: Garlic Green Beans, Resipi Viral Dari US Dan China, Sedap Macam Style Restoran Cina!


Resipi Swedish Meatball Ala Ikea, Semudah ABC Je Cara Membuatnya

Tekak teringin nak makan makanan western? Jom cuba buat Swedish Meatball Ala Ikea yang mudah dan sangat sedap ini.
Kalau malas nak keluar rumah, masak sendiri je senang. Lagi puas hati kalau buat sendiri, boleh makan banyak-banyak.
Ikut saja resipi hasil perkongsian oleh Puan Liza Idris di bawah. Selamat mencuba!
Cara Buat Swedish Meatball Ala Ikea
Bahan untuk kuah:

1 biji bawang holand
2 biji tomato saiz sederhana
1 kuib pati ayam
2 sudu tepung gandum
1 gelas susu segar kotak
1 gelas air
2 sudu sos tomato
2 sudu sos tiram
Kicap biasa 2 sudu
3 sudu sos black pepper
2 sudu buttercup

Cara-cara membuat kuah:
1. Panaskan kuali, masuk 2 sudu butter.

2. Masukkan hirisan bawang holland yang dipotong dadu. Kacau bawang sampai layu.

3. Masukkan 2 sudu tepung gandum. Kacau dan kacau biar sebati.

4. Letakkan tomato dan kacau lagi.

5. Tuang 1 gelas susu segar. Jenama apa pun boleh.

6. Masukkan pula air 1 gelas. Kacau lagi.

7. Masukkan semua sos. Kacau sampai sebati.

8. Letakkan 1 kiub pati ayam.

9. Garam secukup rasa.

10. Kuah dah siap. Biar sejuk sekejap.

11. Masukkan kuah dalam pengisar dan blend.

12. Panaskan kuali, masuk 2 sudu butter dan goreng meatball. Guna minyak masak pun boleh. Guna butter untuk rasa lebih lemak lagi.

13. Rebus sayur campur bagi lembut.

14. Susun meatball dalam pinggan dan tuang kuah tadi. Hias dengan sayur dan kentang goreng. Selamat mencuba.

Kredit: Liza Idris
Baca juga: Resipi Chicken Chop Brown Sauce, Siap Dengan Coleslaw Ala KFC


Resipi Talapia Garing Sos Limau Style Cambodia, Sure Hirup Pinggan Nanti

Pernah cuba ikan Talapia Garing Sos Limau ala Cambodia? Hidangan ini sangat terkenal tau di negara sana.
Kalau jenis suka mencuba resipi baru, jom cuba masak lauk ini. Mesti akan jadi menu baru kegemaran korang.
Tak renyah nak buat juga sebab tak banyak pakai bahan. Jom kita ikuti resipi perkongsian dari Marina Ismail ini.
Baca juga: Resipi Ikan Stim Ala Nyonya Sedap & Isi Lembut, 4 Langkah Je Dah Siap!
Beliau ‘claim’ katanya sedap sampai menghirup pinggan. Fuhh! mesti sedap dengan rasa isi talapia yang dilapik dengan rasa masam, masin, manis dan pedas.
Meleleh air liur min bila nak explain. Hiks!
Jom kita cuba~
Resipi Talapia Garing Sos Limau Style Cambodia
Bahan-bahan:

1 ekor ikan talapia
3 biji limau nipis (ambil jus)
3 sudu besar gula
3 biji cili padi merah (dipotong halus)
5 biji cili padi hijau (dipotong halus)
5 sudu besar sos ikan
7 ulas Bawang Putih (dicincang halus)
2 tangkai daun ketumbar (dipotong halus)
Garam untuk lumur ikan

Cara-cara memasaknya:
1. Basuh ikan sehingga bersih dan hilang hanyirnya dengan limau nipis.
2. Lumurkan garam secukupnya pada ikan dan perap seketika. Tak perlu letak kunyit tau.
3. Goreng ikan talapia tersebut sehingga garing. Kemudian, ketepikan.
4. Panaskan sedikit minyak dan tumis bawang putih sehingga naik bau. Jangan sampai ia garing.
5. Campurkan sos ikan, gula jus limau nipis, cili padi, dan daun ketumbar. Kacau sebati.

6. Masukkan bancuhan di atas tadi dalam kuali yang sedang menumis bawang putih tadi.
7. Kacau dan rasa. Mesti rasa tau. Sebab masakan ini perlu cukup rasa masam, manis, masin, dan pedas. Kalau ada yang terkurang, adjust balik masakannya.
8. Selepas siap, boleh tuangkan ke atas ikan talapia yang sudah digoreng garing dan siap untuk dihidang.

Nota tambahan: Korang kena beli talapia yang masih hidup berenang dalam akuarium tu. Dia orang akan tangkap dan terus siang. Rasa isi ikan lebih sedap, isi pejal dan manis.

Talapia tergolong dalam ikan air tawar. Pastikan basuh betul-betul sampai hilang bau.
Guna limau nipis paling bagus. Cepat je hilang bau hanyir ikan tu nanti. Korang kena ikut tips ni kalau nak masakan korang sedap.
Selamat mencuba!

Sumber: Marina Ismail


Resipi Tapai Ubi Kayu, Ikut Cara Ni ‘Confirm’ Manis & Tak Masam

Ubi kayu merupakan antara makanan yang cukup popular dalam kalangan masyarakat kita. Selain direbus dan dimakan bersama dengan kelapa parut, ia juga sangat enak jika dibuat tapai ubi kayu. Bukan pulut sahaja boleh dibuat tapai, ubi ini juga turut boleh.
Sangat sedap apabila dibuat sedemikian rupa, lebih-lebih lagi jika digoreng selepas ianya dijadikan tapai. Namun untuk dijadikan tapai, ada tekniknya yang tersendiri agar rasanya manis dan sedap serta tidak masam.
Jom kita ikuti perkongsian dari Nor Aini Abd Rahman di bawah. Caranya sangat mudah dan kalau ikuti dengan betul pasti menjadi punya.
Cara Buat Tapai Ubi Kayu
Bahan-bahan:

1/2 kilo ubi kayu
1/2 biji ragi – sebesar duit 20 sen

Cara-cara penyediaannya:

Kupas terlebih dahulu kulit ubi kayu dan potong ikut suka nak panjang mana. Ubi yang besar tu belah dua atau empat.
Cuci bersih ubi tadi.
Rebus ubi separuh empuk je.
Kemudian toskan air dan biarkan sejuk.
Haluskan ragi pakai penapis teh, tabur atas ubi kayu. Bagi semua bahagian kena ragi.
Simpan dalam bekas tertutup, dua malam ubi dah jadi tapai.

Risau tapai jadi masam?
Di sebalik keenakan tapai ubi kayu yang kita nikmati itu, ramai tidak tahu proses menghasilkannya tidak semudah disangka.
Ada beberapa pantang larang yang diamalkan pembuatnya bagi menghasilkan tapai yang enak, manis dan bermutu.
Menurut Harian Metro, pelbagai pantang larang antaranya mulut jangan celupar dan mengeluarkan kata-kata tidak elok ketika menyediakan tapai.
Individu yang membuat tapai ubi juga tidak boleh dalam keadaan tertekan atau marah kerana kononnya boleh memberi kesan terhadap rasa tapai dihasilkan.
Kredit: Nor Aini Abd Rahman
Baca juga: Cara Buat Ubi Kayu Goreng Rangup & Lembut, ‘Ngam’ Betul Makan Sambil Hirup Kopi


Resipi Taufu Fa ‘Anti-Gagal’ Hanya Guna 3 Bahan, Rasa Sebiji Macam Di Pasar Malam!

Siapa suka makan taufu fa? Ini dia resepi taufu fa yang mudah untuk anda cuba, hanya perlu menggunakan 3 bahan!
Walaupun bahan-bahan yang digunakan sangat simple, tapi hasilnya sama macam kita beli di pasar malam.
Seronoknua kalau dapat buat sendiri, boleh makan puas-puas. Jom lihat bahan-bahan dan cara penyediaannya di bawah.
RESEPI TAUFU FA
Bahan-bahan:

2 kotak susu soya 1 liter
Agar-agar tali 8 gram
Air 1 cawan + daun pandan

Cara-cara:
1. Tuangkan air bersama daun pandan dalam periuk serta agar-agar tali 8 gram. Masak atas dapur sehingga semuanya cair dan tak nampak tali agar-agar itu.
2. Kemudian, tuangkan air soya 2 kotak besar. Biarkan mendidih.
3. Bila dah mendidih, tapiskan ke dalam bekas besar.
4. Masukkan dalam peti ais atau biarkan pada suhu bilik. Biarkan dalam masa 3 jam ke atas supaya ia mengeras.

5. Bila taufu fa dah ‘stabil’, boleh sendukkan ke dalam mangkuk dan tuangkan air gulanya.

RESIPI AIR GULA
Bahan-bahan:

5 sudu besar gula putih atau merah
1 cawan air

Cara-cara:
1. Sementara tunggu taufu fa mengeras, jom kita buat air gula merah atau gula putih. Satukan 5 sudu besar gula (putih atau merah) dan 1 cawan air.
2. Panaskan di atas dapur. Bila dah mendidih, ketepikan. Kalau guna gula merah, perlu ditapis terlebih dahulu.

Kredit: Nieza Nor Hamnira


Resipi Tauhu Berlauk Cicah Sambal Kicap, Pedas-Pedas Nikmat!

 PENULIS
myResipi

 KATEGORI
Artikel

 POSTED ON
2020-08-23 16:24:51

Baru-baru ini juadah ringkas Tauhu Berlauk ini viral di laman Facebook. Ramai yang ingin cuba membuatnya kerana penyediaannya yang sangat mudah dan cepat! Bagi yang masih belum tahu cara-cara membuatnya, ini resipi yang dikongsikan oleh Bonda Kynn dari laman Facebooknya sendiri. Oleh itu, jom ikuti perkongsian ini.

Kredit: BondaKynn

Bahan-bahan:

2 ketul isi ayam
keping tauhu petak tu.
ketul tauhu telur yang berbungkus tu.
3 biji telur
Bawang besar
Lobak
Daun sup

Kredit: BondaKynn

Cara-caranya:

Kisarkan tauhu petak, isi ayam, tauhu telur dan telur hingga ianya halus dan sebati. Kemudian, masukkan bahan-bahan yang telah dikisar tadi ke dalam bekas.

Kredit: BondaKynn

Campurkan sekali lobak, bawang besar dan daun sup yang dicincang halus. Kemudian, masukkan garam, ajinomoto, serbuk lada hitam dan seketul kiub ayam. Kacaukan sehingga rata.

Kredit: BondaKynn

Kredit: BondaKynn

Selepas itu, tuangkan ke dalam acuan lompang dan kukuskan selama 15 minit.

Kredit: BondaKynn

Kredit: BondaKynn

Teruskan menggoreng tauhu berlauk ini sehingga warna bertukar keperang-perangan.

Kredit: BondaKynn

Kredit: BondaKynn

Siap untuk dihidang! Elok dicicah dengan sambal kicap, fuhhh pedas-pedas nikmat. Sedapnya! Selamat mencuba!

Kredit: BondaKynn


Resipi Tauhu Sumbat Bersama Kuah Kacang, Mesti Ramai Rindu Nak Makan

Tiada idea untuk minum petang? Asyik goreng pisang bosan juga kan, apa kata anda cuba resipi tauhu sumbat pula, confirm anak-anak suka. Dihidangkan pula dengan kuah kacang memang boleh membangkitkan selera.
Jom cuba cara buat tauhu sumbat yang dikongsikan oleh Encik Shah Shantry di bawah. Katanya resipi ini dibuat khas untuk isterinya yang mengidam. Mesti sedap ni!
Baca juga: Resipi Cucur Udang Gebu Gebas, Ada Petua Supaya Tak Serap Banyak Minyak
RESIPI TAUHU SUMBAT KACANG TANAH

Bahan-bahan tauhu sumbat:

Tauhu basah
Timun
Sengkuang
Lobak merah
Tauge

Cara-cara:
1. Tauhu digoreng sehingga masak, kemudian dipotong segi tiga. Tengah-tengah tauhu tu dikelar untuk sumbat sayur-sayur nanti.

2. Timun, sengkuang, lobak merah disagat atau dipotong memanjang. Taugeh dibuang ekornya, kemudian celur sekejap dengan air panas. Jangan celur terlalu lama, takut nanti lembik.
3. Bahan-bahan sayur bolehlah disumbat dalam tauhu yang dah digoreng dan dikelarkan di tengah-tengah tu.
Bahan kuah kacang:

Kacang tanah – sangai tanpa minyak & kisar kasar
2 biji bawang besar
3 biji bawang putih
3 batang serai
15 biji cili kering
Air asam jawa
Gula merah, gula nisan @ gula kabung
Garam
Gula
Air
Minyak untuk menumis

Cara-cara:
1. Bawang besar, bawang putih, halia, serai dan cili kering dipotong kasar-kasar, kemudian goreng sekejap di dalam minyak. Bila agak-agak dah garing, angkat dan toskan.
2. Masukkan bahan-bahan tadi dalam pengisar. Kisar sehingga halus.
3. Gunakan minyak lebihan goreng bahan-bahan tadi, kemudian tumis bahan kisar sehingga pecah minyak.

4. Bila dah agak-agak pecah minyak, masukkan gula merah @ nisan berserta air asam jawa.
5. Kemudian masukkan kacang tanah yang dikisar kasar tadi. Kalau agak kering dan pekat, boleh masukkan air. Ikut citarasa masing-masing nak kuah kacang tu macam mana sama ada pekat atau agak-agak cair sikit.
6. Kemudian perasakan dengan garam dan gula. Agak dah okay rasanya, boleh tutup api.
7. Siap kuah kacang. Bolehlah dimakan dengan tauhu yang dah disumbat tadi.
Kredit gambar & resipi: Shah Shatry


Teh Hijau Boleh Bantu Menurunkan Berat Badan? Jom Ketahui Caranya

Siapa peminat teh hijau dekat sini? Umum tahu teh hijau ni boleh menurunkan berat badan dan mengempiskan perut tapi ada juga yang tak tahu cara yang sebenarnya untuk menggunakan teh hijau ini.
Cara ni memerlukan konsisten tau. Insyallah dengan ni korang boleh turun berat badan, buang angin, toksin dan kempiskan perut macam jalan rata tu. Yang paling penting teh hijau ni boleh hilangkan bau badan.

Resipi Teh Hijau Untuk Kurus Dan Kempiskan Perut
Bahan-bahan:

1 uncang teh hijau bukan teh yang biasa tau
1 inci halia di slice nipis
Madu (ikut suka)

Cara-cara:

Panaskan air dalam periuk kecik dan masukkan uncang dalam periuk tu ye.
Biarkan seketika dalam 1 minit lepas tu baru masukkan halia dalam teh tadi tu ye.
Tutup api dan biarkan selama 2 minit. Kacau. Sedia untuk diminum.
Boleh tambah sedikit madu kalau suka untuk nak rasa manis manis sedikit.
Amalkan minum setiap pagi ye. Jangan simpan air teh tu buat stok pula. Jadi bila buat tu cukup la satu mug je.

Senang sangat cara ni. Cuma korang kena rajin la bancuh macam ni dan kena konsisten.
Kredit: Zana Mokhtar
Baca juga:
Kek Teh Macam di Cameron Highlands, Memang Sedap Dan Wangi!


Resipi Teh Masala Asli Dari India, Betul-Betul Kaw!

 PENULIS
myResipi

 KATEGORI
Artikel

 POSTED ON
2020-09-29 05:06:56

Teh Masala yang berasal dari India ini cukup popular kerana ramuannya yang unik. The susu ‘special’ ini dibancuh dengan segala kebaikan rempah-rempah untuk dinikmati. Bagi yang belum pernah merasa Teh Masala, apa kata korang cuba sendiri resipinya yang dikongsikan oleh Ravinder Kaur Joachim. Memang sedap, sebiji macam minum di kedai mamak! Jom cuba!

Kredit: Ravinder Kaur Joachim

Bahan-bahan:

2 ke 3 liter air
4 sudu besar daun teh Cameron highland
Bunga cengkih
Buah pelage
Jintan manis
Kayu manis
Halia seketul
3 sudu besar susu pekat
1 cawan susu segar
4 sudu susu tepung
2 sudu besar gula

Cara-cara:

Panaskan air yang telah disediakan tadi ke dalam periuk dan masukkan daun teh cameron 4 sudu besar.

Kredit: Ravinder Kaur Joachim

Kemudian, masukkan bunga cengkih dah buah pelaga, jintan manis dan kayu manis.

Kredit: Ravinder Kaur Joachim

Selepas itu, ketuk halia lalu masukkan ke dalam periuk. Tunggu sehingga teh mendidih dan naik baunya.

Kredit: Ravinder Kaur Joachim

Sementara itu, masukkan susu tepung yang sediakan tadi ke dalam cawan lalu tuangkan sedikit air dan kacau hingga sebati.

Kredit: Ravinder Kaur Joachim

Kemudian masukkan susu segar, susu pekat serta 2 sudu besar gula dan kacau hingga sebati.

Kredit: Ravinder Kaur Joachim

Selepas itu, masukkan susu yang sudah siap dikacau ke dalam teh tadi. Kacaukan hingga sebati dan biarkan ia mendidih.

Kredit: Ravinder Kaur Joachim

Untuk ‘presentation’ yang cantik, tarik dulu sebelum dihidang seperti di kedai mamak.

Kredit: Ravinder Kaur Joachim

Siap untuk diminum!


Resipi Telur Pecah Sambal Berlado Padu, Nasi Sepinggan Confirm Tak Cukup

Resipi ini mungkin menarik perhatian anda untuk dicuba. Resipi telur pecah sambal berlado yang sedap! Apa yang penting, menu ini sangat cepat untuk disediakan. Maklumlah, ramai yang memilih untuk masak sendiri di rumah berbanding membeli menggunakan aplikasi penghantaran makanan kerana risau dijangkiti virus covid-19.
Namun, lama kelamaan akan muncul rasa bosan dan ‘tak tahu’ nak masak apa akibat terlalu lama berada di rumah. Kalau boleh hanya nak masak masakan yang simple dan tidak rumit untuk disediakan. Betul tak?
Kalau ada yang nak cuba, jom lihat resipi untuk menyediakan hidangan ini yang merupakan hasil perkongsian oleh saudari Zana Mokhtar di bawah. Tak perlu lauk lain dah, satu lauk ini pun dah cukup berselera! Confirm makan bertambah nasi.
Resipi Telur Pecah Sambal Berlado
Bahan-bahan:

Telur

Cili masak*

Cili api*

Tomato*

Bawang merah*

Bawang putih*

Sos tiram

Garam

Cara-cara:
1. Tumbuk kasar bahan-bahan yang bertanda (*).
2. Tumiskan bahan-bahan yang sudah ditumbuk sehingga ia nampak garing dan sudah pecah minyak.

3. Masukkan sos tiram dan biarkan seketika.

4. Tambahkan air sedikit dan garam.
5. Biarkan sekejap dan selepas tu pecahkan telur di dalamnya. Biarkan sekejap telur itu.
6. Angkat dan hidangkan. Sedia untuk dimakan.

Kredit: Zana Mokhtar


Resipi Tempe Goreng Berempah Rangup, Cicah Sambal Kicap Memang Wow!

Musim hujan ni sedapnya kalau makan tempe goreng berempah yang rangup, cicah pula dengan sambal kicap. Fuhhh lazat sungguh!
Tapi ada caranya untuk buat bancuhan tepung salutan tempe ini sebelum digoreng supaya jadi garing. Selain tempe, ubi kayu juga boleh menggunakan resipi yang dikongsikan ini.
Baca juga: Cara Buat Sambal Kicap Power, Makan Dengan Apa Saja Pun Pasti Sedap!
Cara Buat Tempe Goreng Berempah Rangup
Bahan-bahan:

Tepung gandum
Tepung beras
Ketumbar
Jintan halus
Garam
Serbuk kunyit
Bawang putih
Air suam

Cara-cara:
1. Tumbuk semua bahan-bahan kecuali tepung.
2. Bancuh tepung dengan air suam dan sebatikan bahan yang ditumbuk.

3. Celupkan tempe yang telah dipotong ke dalam tepung dan terus goreng.

4. Agak-agak garing keemasan bolehlah angkat dan tos kan.

Makan dengan sambal kicap..wow!
Sumber: Mas Intan Masman


Resipi Tepung Bungkus Lemak & Lembut, Kuih Tradisi Kegemaran Ramai Sepanjang Zaman

Resepi tepung bungkus, kuih tradisional yang sangat sedap dan tidak pernah ditelan zaman.
Kalau di bandar, agak susah nak jumpa peniaga yang jual kuih tepung bungkus ni. Kalau ada, mungkin kurang kena dengan selera.
Jadi kalau nak cuba buat sendiri kena dengan rasa ‘tekak’, resipi perkongsian saudari Faezah Ab Wahab ni antara yang terbaik.
Mudah saja rupanya nak buat kuih ni. Jom lihat bahan-bahan yang diperlukan.
Baca juga: Kuih Tepung Pasung Atau Kuih Serunai Untuk Minum Petang, Mudah Dan Memang Sedap!
RESEPI TEPUNG BUNGKUS MUDAH DAN SEDAP
Bahan-bahan badan:

3 cawan santan
1 ½ cawan tepung beras

1 sudu gula

Sedikit garam

Cara-cara:
1. Satukan semua bahan dan kacau sehingga pekat.
2. Kemudian tutup api.

Bahan-bahan inti:

½ biji kelapa muda
1 ketul gula melaka
1 cawan air
Daun pandan

Cara-cara:
1. Satukan semua bahan dan kacau sehingga kering. Letak sedikit tepung supaya kelapa menjadi lembab bersalut.
2. Bila dah masak, bulat-bulatkan kecil untuk dijadikan inti.

3. Ambil daun pisang, letakkan tepung pulut dan  inti kelapa.

4. Bungkus dengan kemas dan sedia untuk dikukus selama 15 minit menggunakan api sederhana.

Selamat mencuba!

Kredit: Faezah Ab Wahab
Baca juga:

Cucur Badak Paling Mudah Dan Sedap, Nak Frozenkan Pun Tiada Masalah

Kerepek Peria Garing Rangup, Ikut Cara Ni Takkan Rasa Pahit Sedikit Pun


Tak Perlu Pergi Jauh Nak Makan ‘Thai Salad’, Kat Rumah Pun Boleh Buat!

Restoran masakan ala Thailand sememangnya bak cendawan tumbuh selepas hujan. Jika sebelum ini sering kali menikmati masakan di restoran sahaja, apa kata kali ini jom cuba masak sendiri masakan Thai seperti Thai Salad.
Hidangan Tomyam, Somtan, Kerabu Maggi dan banyak lagi sudah sering dicuba. Tidak salah jika cuba jenis masakan Thailand yang lain pula. Menu ini sesuai untuk anda yang sedang ‘diet’.
Baca juga: Resipi Tomyam Putih Versi Thailand, Sangat Mudah & Menyelerakan
Resipi Thai Salad Yang Sesuai Untuk Diet
Bahan-bahan untuk sos:

5 ulas bawang putih
5-7 biji cili padi merah
2 cawan air
1 cawan kacang tanah – digoreng
1 cawan santan/ susu full cream
5 biji telur rebus – ambil kuning
1 sdb cuka
Garam dan gula

Cara-cara buat sos:

Kisar semua bahan-bahan sos sehingga lumat. Masak dengan api perlahan.
Sekiranya sos pekat tambah sedikit air. Sos mesti ada rasa masam-masam, manis dan pedas.

Bahan-bahan untuk salad:

1 pokok daun salad
1/2 biji kobis ungu
Tomato cherry
1 biji timun
4 biji telur rebus – dibelah dua
5-6 biji fishball goreng
3 batang sosej potong serong
1 keping dada ayam – gaul dengan tepung bestari

Cara-cara buat salad:

Gaul dada ayam dengan tepung bestari dan goreng hingga kekuningan.
Celur sosej dan goreng fishball.
Hiris kesemua bahan-bahan salad dan susun dalam mangkuk.
Tuangkan sosnya dan gaul rata. Siap untuk dihidangkan.

Kredit: Rosmaliza Omar


Resipi & Tips Supaya Ayam Goreng Jadi Berkerinting, Hanya Guna 2 Bahan

Sedapnya kalau dapat makan ayam goreng. Lagi-lagi ayam goreng yang berkerinting, memang rangup! Rupanya ada tips macam mana nak buat ayam goreng jadi berkerinting yang ramai tak tahu.
Lebih jimat dan puas makan kalau buat sendiri kan? Yang penting, guna 2 bahan saja. Sesuai untuk ibu yang suka resipi simple dan cepat siap. Jom lihat cara-caranya yang dikongsikan oleh Sue Riana di bawah.
Resipi & Tips Supaya Ayam Goreng Jadi Berkerinting
Bahan-bahan:

Tepung bestari
Air masak/air sejuk semangkuk

Cara-cara:
1. Cuci bersih ayam yang sudah dipotong dan toskan.
2. Lumur dalam tepung bestari dan gaulkan.
3. Kemudian rendam dalam mangkuk yang berisi air dalam 30 saat, jangan lama kemudian toskan.
4. Bila dah toskan, ambil semula ayam dan gaul semula ayam dalam tepung sekali lagi. Gaul banyak kali untuk dapatkan ayam goreng yang berkerinting semasa digoreng nanti.
5. Panaskan minyak dalam kuali sehingga betul-betul panas.

6. Masukkan ayam dan goreng sehingga berwarna keemasan. Goreng menggunakan api sederhana.

7. Angkat dan toskan. Siap!
Tips penting:

Tangan yang mengaul ayam pastikan sentiasa kering.
Gunakan penyepit semasa nak celup ayam dalam air.
Tepung yang sudah digaul perlu sentiasa ditapis untuk mengelakkan tepung berketul.

Kredit: Sue Riana


Resipi Tom Kha Ghai Atau Thai Coconut Chicken Soup, Lain Dari Lain!

Pasti ramai yang pertama kali mendengar menu Tom Kha Sup atau juga dikenali sebagai Thai Coconut Chicken Soup. Hidangan Thai ini sangat aromatik.
Antara bahan-bahan yang digunakan untuk membuat sup kelapa berkrim ini adalah ayam, cendawan, serai, lengkuas, cili padi dan sebagainya.
Hidangan Thai yang enak ini juga pasti dapat menghangatkan badan anda dengan rasanya yang pedas, masam dan berkrim.
Cara Masak Tom Kha Ghai Atau Thai Coconut Chicken Soup
Bahan-bahan:

300-400gram isi ayam(dipotong kecil)
Bawang merah 3-4 biji
Bawang putih 4 ulas(dikatok)
5cm lengkuas(dihiris)
6 batang cili padi merah(dihiris)
2 batang serai(dipotong serong)
1 biji tomato(dibelah 4)
200ml coconut milk/santan susu
6 helai daun limau purut(dipotong 2)
Cendawan(tiram/cendawan butang/etc)
2 sudu besar jus [email protected] lemon
3 sudu besar sos ikan
1 sudu besar gula
Daun ketumbar 3 Pokok (dipotong)
1-2 cawan air
1 kiub ayam

Cara-cara:
1. Sediakan periuk. Masukkan air, serai, daun limau purut, bawang merah, bawang putih dan akar ketumbar. Biarkan masak selama 6 minit.

2. Kemudian, masukkan ayam yang telah dipotong kecil. Masakkan seketika. Kemudian masukkan tomato, cili padi dan daun ketumbar.

3. Masukkan sos ikan, jus limau atau lemon, kiub ayam, gula dan cendawan. Biarkan sehingga mendidih.

4. Tuangkan susu santan atau coconut milk. Masak seketika dan tutup api.

5. Sedia untuk dihidangkan. Selamat mencuba!

Kredit: Nurul Ateekah


Resipi Tomyam Putih Versi Thailand, Sangat Mudah & Menyelerakan

Asyik masak tomyam merah bosan juga, apa kata jom cuba buat tomyam putih versi Thailand ini pula. Sedap sangat kalau makan dalam mangkuk campur dengan nasi. Semangkuk confirm tak cukup kalau macam ni.
Jom lihat resipi langkah demi langkah yang telah dikongsikan oleh Puan Ameera di laman sosial Facebook. Sangat mudah dan menyelerakan. Selamat mencuba!
Resipi Tomyam Putih Versi Thailand
Cara-cara membuat tomyam putih:
1. Masukkan air ke dalam periuk mengikut sukatan yang diingini.

2. Bila air dah menggelegak, masukkan lengkuas.

3. Masukkan 2 batang serai yang dititikkan.

4. Masukkan 1 biji bawang besar yang sudah dipotong.

5. Masukkan juga 3 ulas bawang putih yang sudah dihiris.

6. Kiub ayam 2.

7. Masukkan ayam, nak guna sotong atau udang pun boleh.

8. Masukkan cili padi yang dibelah dua.

9. Daun limau purut, kena buang urat tengah nanti pahit.

10. Seterusnya masukkan sayur-sayuran pilihan masing-masing.

11. 1 biji tomato.

12. Perahkan 1 biji limau nipis.

13. Tuangkan sos ikan dalam 2 sudu makan.

14. Jus limau 1 sudu makan.

15. Hiaskan dengan bawang holland.

16. Perasakan dengan garam dan gula secukupnya.

17. Taburkan daun ketumbar.

18. Siap untuk dihidang. Selamat mencuba!

Kredit: Ameera
Baca juga: Rahsia Buat Tomyam Pekat Ala Thai Yang Mudah & Sedap